
DE IUDAEORUM SECTIS TEMPORE CHRISTI (?). 


Fontes. — ludaeorum varias sectas, earum historiam et do- 
ctrinas cognoscimus praecipue testimoniis Flavii Iosephi, scriptis 
talmudicis et evangeliis. 

. Flavii Iosephi testimonium eo maioris est momenti, quod 
ipse olim fuerat Pharisaeus; attamen cum iudaicas sectas semper 
ad philosophicas doctrinas referat, intendens melius intellegi, 
inde quaedam minus accurata et exaggerata apud eum leguntur. 

De Bello Judazco, Il, cap. VIII, 14. — Supra (par. 2) dixit 
iria hominum genera apud ludaeos philosophari, ZAZavzsaeos 
nempe, .Sadducaeos et Essenos. Postquam fuse locutus est de Es- 


senis (par. 2 ad 13), haec de Pharisaeis et Sadducaeis scribit: 


« 14. Ex duobus vero ordinibus prioribus, PZazsaei quidem, qui 
in accuratioribus legum interpretibus habentur, et primae sectae auctores 
erant, fato et Deo omnia attribuunt, et honeste agere aut non agere 
magna ex parte in hominibus situm esse aiunt, cooperari autem in sin- 
gulis fatum; animam autem omnem quidem esse immortalem, solas vero 


bonorum animas in alia transire corpora, at malorum aeterno supplicio 


4) BibHographia invenietur apud E. ScHuERER, Geschichte d. f. V., II 
(ed. 4) p. 447-449. Huic auctori, quem plerique manifesto sequuntur, et nos multa 
debemus; praeterea usi sumus articulo optimo cl. P. F. PRAT, JPhAarisiens in 
Dict. Bible Vig. vol. V, col. 205-218: H. LEs£rRE, .Sadducéens, ibid. col. 1337-1345; 
D. EamToN, PAarisees in Zlastings' Dict. of the Bible, lll, p. 821-829; atque 
eiusdem, .Sadducees, ibid. IV, p. 349-352. Ceteris vero omissis, consulenda aesti- 
mamus recentia opera cl. L. pE GRANDMAISON, Jésus-Christ, Il (1928), p. 250- 
263 et p. 288-289; et STRACK-BILLERBECK, Kommentar zum .N. T. aus Talmud 
und JMidrasch, IV, 1 (1928), p. 334-352. 

" T. ALBERTS Chai EE dy 


puniri. SSadducaei autem, qui alter est ordo, fatum omnino tollunt, Deum- 
que negant auctorem esse ut quis vel male agat vel a malo abstineat, 
et in electione hominis positum esse aiunt tum bonum, tum etiam malum, 
et unumquodque pro arbitrio suo ad utrumque accedere. Quin et animas 
permanere, suppliciaque et praemia apud inferos negant. Et PZ4arisaez 
quidem sui amantes sunt, et in communem utilitatem concordiam colunt, 
SSadducaeorum vero mores et erga se mutuo feri, et cum sui similibus 


versantur quemadmodum cum alienis... ». 


Antiquztates Judawae, XIII, cap. V, 9: 


« 9. Sub hoc autem tempus tres erant Iudaeorum sectae, quae de 
rebus humanis diverse sentiebant, quarum una PAarzsaeorum dicebatur, 
altera .Saddwcaeorum, tertia vero Essemorum, Et Pharisaei quidem di- 
cunt quaedam, non omnia fati esse opera; esse enim et quaedam in 
nostra potestate, ut fiant aut non fiant. Zssemz vero omnia in fati pote- 
state esse affirmant, nec quidquam hominibus praeter fati decretum ac- 
cidere. At .Sadducaez fatum omnino tollunt, illud nihil esse existimantes, 
neque ista quae hominibus eveniunt ei accepta deberi, sed omnia nostro 
arbitrio subiciunt, adeo ut tum bonorum nobis ipsi auctores simus, tum 


mala nobismet per stultitiam nostram accersamus... ». 


Józdem, Xlll, cap. X, 5-6. — Hyrcanus tenebat cum civili 
potestate etiam summum pontificatum. Voluerunt autem Phari- 
saei ut sese abdicaret pontificali munere, solo populi principatu 
contentus; qua occasione observat Fl. Iosephus: 


« 5. ...Tantae autem [2PZa?saez] sunt auctoritatis apud plebem, ut 
Si quid vel contra regem vel contra pontificem dicant, continuo cre- 
datur ». 

« 6. ...Pharisaei in poena irroganda clementes [sunt]... In praesentia 
autem demonstrare volo PAa7Zsaeos multa instituta populo tradidisse a 
patribus accepta, quae in Moysis leges non relata sunt, ideoque ea .Sad- 
ducaeorum genus repudiat, dicitque ea pro institutis habenda quae scripta 
sunt, quae autem a patribus tradita sunt non esse servanda. Atque ac- 


cidit ut de his quaestiones eis gravesque contentiones orirentur, SSaddu- 


cae?s locupletes solum in suas partes pertrahentibus, PAarzsaezs autem 


multitudinis favore nitentibus ». 


Jbzdem, KVIIL, cap. IL, 4: 


« Erat autem Iudaeorum quaedam secta, qui legis accuratam co- 
gnitionem profitebantur et de ea ferociebant, se Deo caros esse simu- 
lantes, quibus addictae erant feminae. Ii PAarzsae? vocantur, qui maxime 
regibus ausi sunt resistere, cauti, et ad aperte bellandum laedendumque 
prompti. Certe cum universa Iudaeorum natio iurasset se Caesaris re- 
gisque rebus fauturos esse, ii non iurarunt, cum essent supra sex millia: 
cumque eos rex mulctasset, Pherorae coniunx mulctam pro eis solvit. Pro 
quo beneficio ut ei gratiam referrent, — credebantur enim futura scire 


ex afflatu divino, — fore praedixit... ». 


Jüidem, XVIIL, cap. I, 2-6: 


« 2. Habebant Iudaei a priscis inde temporibus tres patriae philo- 
sophiae sectas, unam quidem JZssexorwm, alteram vero Sadducaeorum, 
tertiam autem, quam profitebantur PAarzsae? nomine. Et quanquam de 
his egimus in secundo libro Iudaici belli, nunc tamen eas iterum paucis 
attingere non gravabimur ». 

« 3. Pharisaei enim tenuiter vivunt, nihil deliciis tribuentes: et quae 
ratio iudicavit bona ac tradidit, eorum regulam sequuntur, tuenda omni 
modo censentes quae ab illa praescripta sunt. Exhibent et honorem aetate 
provectioribus, non id sibi sumentes arrogantiae ut contradicant eis rebus 
quas illi induxere, Cumque dicant fato omnia fieri, voluntatem hominis 
non privant impetu a se ipsa pendente: quippe sic Deo placitum esse, 
ut certo temperamento miscerentur in unum fati decretum et ratio hu- 
mana, si quis vellet accedere aut cum vitio aut cum virtute. Credunt 
etiam animis vim esse immortalem, ac sub terra vel praemiis vel poenis 
eos affici, qui in hac vita virtuti se aut vitiis addixerint; et hos quidem 
sempiterno carcere clausos teneri, illis vero facultatem esse in vitam re- 
deundi. Et propter haec tantae apud populum sunt auctoritatis, ut quae- 
cumque ad religionem pertineant, supplicationes et sacrificia ista ex eo- 


rum interpretatione fiant. Amplum adeo virtutis testimonium eis dede- 


runt civitates, quod iis quae optima essent studuerint, tam in vita quam 
oratione ». 

« 4. SSadducaeorum vero doctrina facit ut animae cum corporibus 
intereant; nec illi quicquam aliud praeter legem sibi servandum vindi- 
cant. Nam contra magistros quidem eius quam sequuntur sapientiae 
disputare, virtuti tribuunt: eorumque opinioni suffragantnr pauci, sed 
dignitate primi. Atque ab illis nihil fere agitur: nam si quando magis- 
tratus gerunt, inviti quidem et necessitate coacti, PAarisaeorum opi- 
nioni assentiuntur, quod eos alioqui non ferret populus ». 

« 5. Esseni autem omnia Dei in manu relinquenda esse censent. 
Animas immortales faciunt, fructusque iustitiae magnopere expetendos 
ducunt. In templum autem donaria dum mittunt, ibi sacra non faciunt, 
propterea quod lustrationes habeant sanctiores: hac de causa communi 
delubro arcentur, et sacra sua seorsum faciunt. Ceterum homines sunt 
optime morati, et agriculturae prorsus addicti. Convenit autem illos mi- 
rari, supra omnes qui virtutis laudem sibi tribui volunt, propter iusti- 
tiam, minime quidem inter Graecos aut barbaros cultam, ab illis tamen 
non ad breve tempus, sed a multis retro annis usurpatam, quo modis 
omnibus agebant ne quid eos impediret quominus habeant bona inter se 
communia, ita ut dives suis bonis non magis fruatur quam qui nihil pos- 
sidet: suntque super quattuor hominum millia qui hoc faciunt. Et neque 
uxores ducunt, neque servos habere student, quod hoc iniquum, illud 
iurgiosum arbitrantur, sed separati vivunt et alii aliis ministrant, Quaes- 
tores etiam suorum proventuum et terrae frugum creant viros bonos 
sacerdotes, qui frumentum parant et edulia. Vivunt omnes uno eodemque 
modo, et quam maxime referunt Dacas qui Polistae appellantur ». 

« 6. Praeter has tres sectas, Judas z//e Galilaeus quartam. introduxit, 
culus sectatores ceteroquin cum ZAarzsaeis sentiunt, sed libertatem sic 
amant ut eam mordicus tueantur, Deum unum pro rectore et domino 
habentes: varias etiam mortes subeundas, cognatorumque supplicia et 
amicorum nihili faciunt, dummodo horninum neminem dominum appellent. 
Cum autem ista multis perspecta fuerint, de firma illorum in eiusmodi 
rebus animi praesentia quidquam amplius dicere omisi: non enim veritus 


sum ne mea de illis verba fidem non inveniant, sed e contra ne minus 


quam debuit tam insignem patientiam et doloris contemptum assequatur 
oratio. Et ista ex amentia aegrotare coepit gens, Gessio Floro praeside 
(64-66), dum potestate sua abutitur, eos ex desperatione adigente ad 


defectionem a Romanis. Atque ita philosophatum est a Iudaeis ». 
Jbidem, XX, cap. IX, r: 


« Interea Ananus iunior, quem pontificatum accepisse iam diximus, 
ferox erat ingenio at insigniter audax; sectam etiam .Saddwucaeorum se- 
quebatur, qui prae ceteris Iudaeis in iudiciis sunt acerbi et immites... » 
(Compar supra XIII, cap. X, 6). 


122/2242 


«Iamque annos undeviginti natus, vitam instituere exorsus sum 
convenienter PAarZsaeorum sectae, quae proxime accedit ad sectam Stoi- 


cam Graecis dictam ». 
Jóidem, 38: 
« ..e secta Pharisaeorum, qui accurata legum patriarum scientia et 


custodia inter alios videntur excellere ». 


Praecipua testimonia Mishna: «) circa Perushm et Zadda- 
Kim, D) circa CZaóer (socium) et 24»-Zaarez (populum terrae) 
collegit Schürer, quae nunc maiore eruditione et abundantia 
exposita sunt a Strack-Billerbeck (of. e£ Zoe. eztatzs). 

Testimonia demum Evangelica circa Pharisaeos et Saddu- 
caeos, eorumque partes in historia Christi et primaevae Eccle- 
siae infra exponentur. 

Inde ab exilio populum regebant eiusque evolutioni in- 
ternae praeerant sacerdotes et scribae. Restaurationis tempore 
una et parallela est earum actio; cum vero mores Graecorum 
penetrarent, iudaicae religioni minantes, una cum Machabaeis 
sese huic influxui opposuerunt scribae seu legis doctores; sacer- 
dotes vero, ceu nobiliores, ei indulserunt. 

Pharisaei adhaerent legi usque ad servilem formalismum 
litterae, dempto spiritu. Primores vero sacerdotes favent saecu- 
lari gubernio et principi, obliti religiosi sui muneris. 


Populus vero plerumque severiores Pharisaeos sequebatur; 
atque horum spiritus adhuc hodie inter ludaeos superest et 


dominatur. 
JE 
PHARISAEI. 
it. — Nomen. Hebraice vocantur  D'U35; vel aramaice 


pe?"B, in statu eepzatzico NYt?^B, inde graece Qagioaior. 

Absque dubio nomen venit a verbo U95: qzviszt, separautt, 
cuius est participium activum; unde sensus etymologicus nomi- 
nis « Pharisaeus » est: azozsws, separatus. 

Dubium tantum potest esse a quonam dicerentur a7vzsz aut 
separati: num a rebus immundis, an a quibusdam personis. 

Pro recessu ab immundis rebus allegari potest, quod revera 
nomine m5 vel mwv9 designatur legalis vel levitica sepa- 
ratio ab immundis (v. gr. a cadavere, leproso, sanguine, vel carne 
suilla). Sed separatio haec lege erat imposita et communis erat 
toti Israel. 

Ideo melius « segregati » intelleguntur a plebe communi, 
quam multiplici macula reputabant obnoxiam. Non quod revera 
plebs illa, seu universa communitas, levitice immunda esset, — 
nam separatio a rebus immundis includebat separationem et a 
levitice immundis personis; at talis erat illorum rigida munditiei 
et legis conceptio, talis erat illorum in hac re severitas, ut iam 
plerisque impossibile esset, quin frequenter contraherent maculas 
leviticas ac semper levitice essent impuri. Ouin loquamur, quoad 
Pharisaeos, de superba aestimatione suiipsius. Erant igitur tam- 
quam eccesto/a in ecclesia seu communitate Israel. 

Ita nomen istud sunt interpretati plerique Rabbini ac Patres; 
v. gr. Origenes: « Qui autem maius aliquid profitentes dividunt 
se ipsos quasi meliores a multis, secundum hoc Pharisaei dicun- 
tur, qui interpretantur aZuzs; et segregatt. Phares enim azozszo 


appellatur » (*. Et adhuc: « Similiter Pharisaei sunt omnes, qui 
iustificant semetipsos, et.dividunt se a ceteris dicentes: noli mihi 
appropiare, quoniam mundus sum. Interpretantur autem Phari- 
saei, secundum nomen ZAares, dzvzsz, qui se ipsos a ceteris di- 
viserunt. PZares autem dicitur hebraica lingua «Zzvzszo » (?). 

Quaeri insuper potest num ipsi sese ita vocaverint, an alii 
eis ob contemptum illud nomen dederint. Posterior hypothesis 
videtur probabilior; in Mishna enim, duobus textibus exceptis, 
semper venit nomen istud in ore adversariorum, dum ipsi inter 
se vocantur D'?3T socz7; atque sub Machabaeis, dum prima vice 
apparent, vocantur D'TDH seu fz. 

— In Novo Testamento observatur apparens synonyma inter 
Pharisaeos et Scribas: non tantum frequenter simul veniunt tam- 
quam separatus ordo (^), sed quod scribis ab uno Evangelista 
tribuitur, adscribitur ab alio Pharisaeis et vice versa. 

Ratio est quia revera, tempore Novi Testamenti, scribae 
plerumque nomen dederant sectae Pharisaeorum; ex historia 
autem nullus scriba cognoscitur qui fuerit Sadducaeus. Attamen 
non omnes Pharisaei erant scribae, cum inter Pharisaeos quidam 
designentur nomine zazofae seu z//zferatz ( $611), alii vero nomine 
safzentüis vel docforzs (0201); sed plerique scribae erant tunc 
Pharisaei. 

Haec tamen formaliter sunt distincta: nomen enim sezzeae 
designat officium seu munus, nomen Pharisaei sectam religiosam. 
Atque haec distinguunt Evangelistae; ita v. gr. Marcus II, 16 
loquitur (graece) de « scribis Pharisaeorum »: x«i oi vyoappgaxeic 
tv Oapicatov; Lucas in Act. Ap. XXIII, 9 loquitur de « scribis 


partis Pharisacorum »: tiic vÓv yoagupatéov vot uégovc vOv Dapiaíov. 


(D/zPVIaZU EXPE IE 2 pG EXT ecol: 
(3) Zm Matth. XXIII, 23; PG. XIII col. 1626. 
(3) .Sedecies haec duo nomina coniuncta occurrunt in Evangeliis (praeter 


Ioan. VIII, 3). 

2. — Historia. 

Origo. — Separationem a paganis docebat ipsa Lex mo- 
saica atque alte inculcabant Prophetae. Separatio autem ista 
praecipue apparet in Palaestina, post reditum ab exilio, inter 
Iudaeos et j'aN7 DP seu f/zbem terrae, quo nomine designabantur 
pagani aut infideles Israelitae. Cf. I Esdr. VI, 21; IX, 1; X, 11; 
Iistssdi DX, io coo028 (t 

Attamen non eousque ascendit secta Pharisaeorum. Quando 
vero reges Syriae, et praecipue impius Antiochus Epiphanes 
(175-164 ante C.) tentaverunt vi introducere mores et religionem 
Graecorum, tunc exorta est rebellio Machabaeorum, qui vali- 
dum auxilium obtinuerunt a secta religiosa dicta D"TDH : oi 
*Aoi6at0j - 222; I- Mach. 1l; :425. VII;:13 ; II: Mach- XIV, -6 0): An 
tiocho autem favorem et opes praestiterunt primores quidam 
(semper primi ad honores et ad ignominiam), inter quos duo 
pontifices lesus, hellenistice dictus /asoz, et Meneslas. Anno 170 
ingressus est Sanctum, et abstulit thesaurum templi. Mox prohi- 
buit circumcisionem, celebrationem sabbati, sacrificia, uno verbo 
lotum mosaicum cultum. Altare Iovis posuit loco altaris Iahveh, 
Iovique in Templo obtulit sacrificia. Haec suprema abominatio de. 
solationis occasio fuit rebellionis Machabaeorum pro ara et focis. 

Historia usque ad XN. T. — Sub rege Ioanne Hyrcano 
(135-105) apparent « Pharisaei » prima vice sub hoc nomine. 


(! Unus saltem textus heic est citandus ex I Esdr. X, «10. Et surrexit 
Esdras sacerdos, et dixit ad eos: Vos transgressi estis, et duxistis uxores alie- 
nigenas, ut adderetis super delictum Israel. 11. Et nunc date confessionem Do- 
mino, Deo patrum vestrorum, et facite placitum eius, e£ separamini a populis 
Lerrae ei ab uxoribus alienigenis ». 

(3) I. Mach. II, 42. « Tunc (surgente Mathathia ad sacra tuenda) congre- 
gata est ad eos synagoga Z4ssidaeorum, fortis viribus ex Israel, omnis volunta- 
rius in lege: 43 et omnes qui fugiebant a malis, additi sunt ad eos, et facti sunt 
ilis ad firmamentum ». 

II. Mach. XIV, 6. Alcimus, pontífex apostata, suos denuntians respondit : 
« Ipsi qui dicuntur z4sszdae? Iudaeorum, quibus praeest Iudas Machabaeus, bella 


nutriunt, et seditiones movent, nec patiuntur regnum esse quietum ». 

Teste Flavio Iosepho (74z£. XIII, cap. X, 5-6) vituperabant illi 
Hasmonaeos (quo nomine etiam Machabaei eorumque posteri 
vocantur, ab Hasmon illorum parente), quod cum civili potestate 
occuparent etiam religiosam potestatem pontificatus supremi. 
Haec Pharisaeorum oppositio erga Hasmonaeos perduravit 
atque crevit sub IÍiyrcani successoribus ac filiis, Aristobulo I 
(f 103) et Alexandro lannaeo (T 76), quo mortuo successit eius 
pia vidua Alexandra (1 67): hoc erat Pharisaismi tempus aureum, 
favente femina et regina. Sed ipse tyrannicus influxus eorum 
(principis enim favor obcaecat!) occasio fuit cur, disputantibus 
illius filiis Aristobulo II et Hyrcano II, Romani — praetextu 
iam antiquo et semper novo pacis faciendae —  invaserint lu- 
daeam et cur populus electus in perpetuum perdiderit indepen- 
dentiam seu autonomiam suam. 

Sub Herode Magno, Idumaeo despectu vocato (37-4 ante 
C.), iterum tamquam inexorabiles inimici apparent civilis potes- 
tatis, cui supra sex millia recusarunt iurare fidelitatem : interim 
tamen semper increvit fama ac favor eorum apud populum 
(cf. supra citatum textum ex z4zZg. XVII, cap. II, 4). 

Demum historia eorum tempore Christi et Apostolorum 
narrabitur mox: corruptio optimi pessima! 


I 
SADDUÜGCAELEL 


I. — Nomen. - In Novo Testamento et a Flavio Iosepho 
vocantur Xabóovxoio, in Talmude a'pw .Sadaougrm. 

Hoc nomen ab Epiphanio (*) et Hieronymo (7) reducitur ad 
vocem D"7*: zusfus, ac si isti antonomastice « iusti » forent aes- 
timandi. At tunc haberetur potius .Sawazgzz; mutatio syllabae 
* diq» in « douq» nequiret explicari. 


(5 Zaer. XIV ; PG. XLI, col. 239-240. 
(2) Comm. in Matth. XXII, 23; PE. XXVI (1884), col. 170. 

Probabilius igitur derivatur a nomine proprio Sadoq p , Za- 
00x vel Xa880vx(oc). 

Celebrior autem inter viros, hoc nomine appellatos, est 
Summus pontifex qui vixit tempore Salomonis, et cuius posteri 
in templo summum pontificatum exercuerunt usque ad captivi- 
tatem, prout apparet ex I Par. VI, 9-15 (comp. III Reg. IV, 2). 
Similiter in prophetia Ezechielis, semper ideali templo inserviunt 
filii. Sadoc. (Ezech. XL, 46; XLIII, 395 XLIV; Urs XE VIHSE3IS 
atque revera post reditum ab exilio multo adhuc tempore sum- 
mum pontificatum exercuerunt posteri Sadoc (*). 

Supponi ergo licet factionem, quae praecipuos asseclas ha- 
bebat ditiores sacerdotes, hoc nomen patronymicum usurpasse 
ceu characteristicum simul et honorificum. « Eine Partei, welche 
sich an die vornehmen Priester anschloss, konnte demnach 
recht wohl die zadokidische oder sadduzáische genannt werden », 
ita Schürer (^). 

2. — Historia. 

Origo. — Recentior est haec íactio, paucioresque erant 
eius socii. Asseclas praecipue habebat inter locupletes sacerdo- 
tes, inter « altum clerum » prout dicitur a profanis. Erat ideo 
aristocratia quaedam, eaque sacerdotalis; Antiq. XIII, X, 6; 
XVIII, I, 4. Minime tamen ozzes sacerdotes Sadducaei erant, 
sed primores ac nobiliores, qui revera erant duces populi et qua 
tales magis frequentabant principes civiles etiam paganos. Neque 
Pharisae! contra sacerdotes gua /a/es erant, prout apparet ex 
infinitis stipulationibus de decimis reddendis et tributis solvendis 
templo, quae omnia inserviebant ceu reditus sacerdotio. Tem- 
pore Romanorum et Christi summi pontifices erant Sadducaei; 
Actor CAD S SIL X ep: 

Origo igitur huius sectae quaerenda videtur in modo agendi 
erga potestatem. ctutlem. praecipue tempore dominationis extra- 


(5) Cf. Dict. Bible Vig. lll, Grand-Prétre, col. 305-306. 
(?) Op. et loc. cit. p. 480; cf. L. DE GRANDMAISON, 0f. ci£. p. 289. 

neae. Dum Pharisaei salutem populi ceu supremam legem ha- 
bebant, indeque audaciores inter eos, zelotae nempe, extremas 
eruebant conclusiones; Sacerdotes e contra digniores, qui revera 
gubernabant, erga civilem potestatem et dominationem extra- 
neorum transactione utebantur, ita credebant melius servire po- 
pulo, — at absque dubio ita melius serviebant sibi. 

Historza usque ad .N. T. — Primi Hasmonaei, ut patet, fa- 
vebant Pharisaeis utpote auctoribus puri amoris patriae et reli- 
gionis severae. At Hyrcanus I (tf 104), contra illos iratus cum 
vellent ut se abdicaret pontificatu, transivit ad Sadducaeos 
(Ant. XIII, X, 5-6). Hos secuti sunt etiam Hyrcani filii Aristo- 
bulus I (t. 103) et praecipue Alexander lIannaeus (t 76), qui mo- 
riens tamen exhortatus est reginam Alexandram (t 67) ut Pha- 
risaeis potestatem aliquam praeberet... « Hos scilicet plurimum 
posse apud Iudaeos dicebat, ut laedere quos oderint et iuvare 
quibus bene velint: maxime enim eis vulgo credi, si de quo- 
piam, etiam per invidiam, maledicant... » (Antiq. XIII, XV, 5). Hi 
erant teterrimi dies pro Sadducaeis, quos tamen occulto defen- 
debat Alexandrae filius, Aristobulus II (t 49). 

'Tempore Herodis et procuratorum romanorum, quos tam 
aegre ferebant Pharisaei, Sadducaei potius conciliationem prae- 
dicabant; at, teste Fl. Iosepho, «si quando magistratus gerunt, 
inviti quidem et necessitate coacti Pharisaeorum opinioni assen- 
tiuntur, quod eos alioqui non ferret populus » (Antiq. VIII, I, 4). 
Ut igitur sZ/7 consulerent, opinionem Phariseorum — timore 
populi — sequebantur, propria abdicata: nobiles, viri absque 
charactere, honoris fugacis amatores magis quam aeternae ve- 
ritatis atque iustitiae. 

Tempore Evangelii in persequendo Christo consentiunt Pha- 
risaeis ob rationes potius politicas, prout egregie apparet ex 
historia passionis sec. loan. XI, 47: « Collegerunt ergo Ponti- 
fices (Sadducaei) et Pharisaei concilium et dicebant: Quid fa- 
cimus, quia hic homo multa signa facit?, 48. Si dimittimus eum 
sic, omnes credent in eum: e£ vemzent Roman, et tollent nostrum 

locum. et gentem. 49. Unus autem ex ipsis Caiphas nomine, cum 
esset pontifex anni illius, dixit eis: Vos nescitis quidquam, 50. nec 
cogitatis quia exfedzz voózs ut umus moriatur homo fro fofulo, 
et non toía gens pereat ». Aliquando tamen videntur doctrinas 
suas defendere (Matth. XXII, 23-24; Act. IV, 1-2). At revera 
politica, et nihil aliud quam politica — quae est idolorum servi- 
tus — dominabatur illis qui nec Deo, nec populo, nec veritati 
serviebant. Evanescunt igitur ex historia, quando Iudaei perdi- 
derunt quamvis umbram vitae propriae nationalis. 


III. 
DOCTRINAE PHARISAEORUM ET SADDUCAEORUM. 


I. — Lex et Traditio. 

Pharisaei, teste Iosepho, sunt accuratiores interpretes legum 
(Bell. Jud. 1I, VIII, 14; za, 38). Quod et Paulus, olim Pharisaeus, 
de seipso testatur: « eruditus [fui] iuxta veritatem (xovà àxoípevav) 
paternae legis, aemulator legis...» (Act. XIII, 3); « secundum ac- 
curatissimam sectam (xarà vijv dxoifsovátqv atosow) nostrae reli- 
gionis vixi Pharisaeus.» ;(zezg. XXVI, 5; cfr..Philpp. III: 5)3(5: 

Legem autem interpretabantur Pharisaei cum omnibus tra- 
ditionibus antiquis; ideo praeter Legem docebant servandam 
esse traditionem patrum, immo hanc traditionem extollebant su- 
pra legem scriptam. Sadducaei e contra praedicabant nihil praeter 
legem scriptam esse servandum; cf. supra citata testimonia Io- 
sephi, 44z/zg. XIII, X, 6; XVIII, rz, 3-4. 

Hoc egregie confirmatur discussione, relata a Synopticis, 
inter Pharisaeos et Dominum; Matth. XV « 1. Tunc accesserunt 
ad eum ab Ierosolymis Scribae et Pharisaei dicentes: 2. Quare 


(1) Quo sensu scribit SCHUERER: « Sie [pharisaica secta] ist das eigentliche 
Kernvolk, das sich. von der übrigen Masse nur durch gróssere Strenge und 
Konsequenz unterscheidet ». (Op. e£ loc. cif. p. 456). 

discipuli tui transgrediuntur traditionem seniorum? non enim la- 
vant manus suas cum panem manducant. 3. Ipse autem respon- 
dens ait illis: Quare et vos transgredimini mandatum Dei propter 
traditionem vestram... 6... irritum fecistis mandatum Dei propter 
traditionem vestram ». (). Re quidem veraidocent Rabbini, 
« magis peccare qui transgreditur ordinationes scribarum quam 
ipsam Legem » (?) . 

Dixerunt quidam Patres, ut Origenes (^) et S. Hieronymus (*), 
Sadducaeos solius Pentateuchi auctoritatem admisisse, Prophetis 
reiectis; et sententiam hanc confirmant facto quod Dominus ad 
probandam resurrectionem recurrit ad Exodum, dum in aliis libris 
res videretur clarior (Matth. XXII, 3-32). At hodie conveniunt 
plerique auctores affirmantes, sub hoc respectu Sadducaeos non 
recessisse a communi populi fide. A Pharisaeis igitur dissentiunt 
Sadducaei sub respectu traditionis, quam ipsi repudiant, illi vero 
supra ipsam Legem extollunt. 

2. — Veritates dogmaticae. Dissentiebant inter se Pharisaei 
et 5Sadducaei quoad tres dogmaticas veritates, scilicet quoad im- 
mortalitatem animae, resurrectionem et liberum arbitrium. 

a) /mmortalitas animae. — "Teste Flavio Iosepho (Z1z£q. 
XVIII, r, 3) credunt Pharisaei animis vim esse immortalem, cre- 
duntque iustos post mortem donari premio, impios vero luere 
poenas. Sadducaei e contra « dicunt, non esse resurrectionem, 
neque Angelum, neque Spiritum; ita Lucas qui statim addit: 
« Pharisaei autem utraque confitentur ». (Act. XXIII, 8). — Pha- 
risaei igitur spiritualistae erant, Sadducaei autem materialistae. 

D) Resurrectio zustorum. — Sadducaei, ut patet, resurre- 
ctionem admittere non poterant, cum reicerent exsistentiam spi- 


(1) Cfr. locum parallelum apud Marcum VII, 1-13. 

(9) SSanhedrim Xl, 3. 

(3) Contra Celsum, I1, 49 (PG. XI, 753-754). 

(^) Contra Luciferanos, 23 (PL. XXIII [1883] col. 787) ; zz MatA. Ill, cap. 22, 
31 sq. (PL. XXVI [1884], 171). 

ritus animaeque immortalitatem: « sicut nubes dissolvitur et vadit, 
aiebant, ita et qui descendit in sepulcrum non revertitur » (7'az- 
chuma, 3, 1). Resurrectionem autem, saltem iustorum, docebant 
Pharisaei et punitionem impiorum. Minime autem iustorum me- 
tempsychosim praedicabant, quamvis ita videatur loqui Flavius 
Iosephus (ZZ. zud. II, 8, 12; comp. Z4z£q. XVIII, r, 3). — Hic 
recolenda est Sadducaeorum insidiosa quaestio de septem fra- 
tribus 2:477 uxorem ex ordine ducentibus, Matth. XXII, 23-33 
(et locis par. Mc. XII, 1827; Luc. XX, 27-40). 

Y) Liberum arbitrium. — Secundum supra citatum textum 
Flavii Iosephi (424g. XIII, 5, 9) Esseni omnia tribuebant /a4Zo, 
Sadducaei vero nihil, dum Pharisaei docebant alia fato, alia nos- 
tro arbitrio esse subiecta. Haec iterum terminis philosophicis a 
Iosepho sunt expressa; at nihil magis fato repugnat menti re- 
ligiosae Semitarum qui in omnibus vident Deum. Unde proba- 
bilius fatum stat pro auxilio gratiae vel Providentia. 

Itaque Esseni forent fatalistae vel praedestinationistae ad 
modum Calvini; Sadducaei rationalistae, praecursores sub hoc 
respectu Pelagii; Pharisaei mediam viam rectam forent in- 
gressi. 

3. — In iure criminali strictissimi erant Sadducaei utpote 
Ahtteram Legis applicantes; clementes vero ac mitiores erant 
Pharisaei qui admittebant praeter Legem scriptam, interpreta- 
tiones traditionis quae litteram interpretatur iuxta varia tempo- 
rum et personarum adiuncta. Ita Fl. Iosephus, Zz£zg. XIII, 10, 6: 
« Pharisaei ia poena irroganda clementes [sunt] » ; dum (zezZ. XX, 
9, 7): Sadducaei « prae ceteris Iudaeis in iudiciis sunt acerbi et 
immites ». — Qua occasione etiam notetur secundum eumdem, 
Pharisaeos sui amantes esse et in communem utilitatem concor- 
diam colere, « Sadducaeorum vero mores, pergit, et erga se 
mutuo feri, et cum sui similibus versantur quemadmodum cum 
alienis » (BeZ. zud. I, 8, rz). 

4. — Quoad praecepta ritualia discutiebant sine fine di- 
centes, acsi ritualis casuistica vel acerba discussio foret cultus 

gratus Deo, et non humilis cordis ad Deum oratio et oblatio. 
Sadducaei igitur spernebant ac deridebant casuisticam  Phari- 
saeorum ; si hi v. gr. dicebant candelabrum templi esse purifi- 
candum, respondebant illi et sphaeram solis mox fore lavandam. 
In multis tamen, quae cultum publicum spectabant, cogebantur 
Sadducaei-sacerdotes sequi Pharisaismum, timore populi. In aliis 
etiam Sadducaei severiores erant, praecipue in commodum et 
vile lucrum suum. Viris autem materialistis, quales erant Sad- 
ducaei, quid importare poterat universus cultus, nisi lucrum? 

5. — Politica. - Pharisaei ante et super omnia religionem 
considerabant, atque volebant ut religio omnibus dominaretur 
secundum veterem notionem theocratiae. Sadducaei autem utpote 
nobiliores populi quaerebant prae omnibus servandum suum lo- 
cum et honorem, cum adulatione potestatis civilis etiam extra- 
neae et paganae; hi igitur plerique sacerdotes digniores in viles 
servos huius saeculi degenerati erant. 

Asidae?, Pharisaeorum antecessores, pactum inierant cum 
Machabaeis pro ara et focis; at, nationali iadependentia obtenta, 
numquam indulserunt ambitioni politicae Hasmonaeorum. Inter 
eos tamen, decursu temporum, duplex mens et pars in lucem 
venit: alii nempe dominationi extraneae sese subiciebant, quam- 
vis aegre, eamque praedicabant accipiendam tamquam iustam 
Dei punitionem propter peccata populi, dummodo servaretur 
religiosa libertas ; alii e contra, per fas et nefas, absolutam theo- 
cratiae independentiam, etiam politicam et nationalem, volebant, 
atque quavis occasione, vi et rebellione, hanc voluntatem  ma- 
nifestabant, — audaciores inter hos sunt ze/oae, de quibus 
infra. 

Politicae igitur indulgebant Sadducaei, et magis « politici » 
sunt dicendi quam Dei ministri. Politicam vero sectam numquam 
Pharisaei qua tales constituerunt; attamen saeculares principes 
haud adulantes, considerabant, dirigebant, vituperabant politi- 
cam. a qua nullius vita socialis, quanto minus nationalis, abstra- 
here potest. 


IV. 
PHARISAEI ET SADDUCAEI IN EVANGELIIS. 


Praenotamen quoad usum horum nominum. — Nomen « Pha- 
risaei » legitur in Novo Testamento centies, praeter Ep. ad 
Philipp. ubi semel. — Apud Matthaeum, 32, apud Marcum :3, 
apud Lucam 27, apud Ioannem 20, in Actis demum 8. 

De « Sadducaeis » vero rarius fit mentio, quindecies tantum ; 
Matth. 8, Mc. et Lc. 1r (* ; in Actis 5. In Evangeliis (praeter 
Mth. XXII, 23 [et l. p.: Mc. XII, 18; Luc. XXX, 27] et/34) sem- 
per, seu sexies apud Matthaeum, simul nominantur Pharisaei 
et Sadducaei tamquam Christi eiusque doctrinae adversarii. 

Adversantur quidem Sadducaei invidi et offensi Iesu Naza- 
reno eiusque doctrinae, immo et a lesu fuerunt ad silentium 
reducti in quaestione resurrectionis (Matth. XXII, 34). At de 
cetero sat parum videntur praeoccupati de Christo eiusque prae- 
dicatione. Multo maiore zelo utuntur Pharisaei, prout apparet 
ex solo usu nominum. Haec differentia habitudinis, erga lesum 
et Evangelium, perfecte quadrat cum iis, quae aliunde scimus 
circa characterem Pharisaeorum et Sadducaeorum. Hi sunt no- 
biles et quoad religionem revera indifferentes. Quid ergo tur- 
barentur motu apparenter populari versus Christum aliquem ? 
Quid turbarentur nova quadam doctrina religiosa vel morali? 
Hae discussiones campus sunt Pharisaeorum. Hi insuper gau- 


debant favore populi, quam nunc vident currere post lesum 
Nazarenum. 


(4i Apud Ioannem quidem Sadducaei hoc nomine non memorantur; desi- 
gnantur vero ubi « principes sacerdotum » nominantur cum Pharisaeis, insidias 
struentes contra lesum: VII, 32 et 45 post sanationem paralytici; XI, 47, 57 


post resurrectionem Lazari; XVIII, 3 Iudas obtinuit ;inistros a Poz£ificióus et 
Pharisaeis. 

l. — Inimicitia nascens inter lesum et illos. 

d) Joannes Baptista. — Cum universus populus concurreret 
ad Iordanem baptizandus a Ioanne, venerunt invidi et Pharisaei 
simul cum Sadducaeis, quorum vilem animum increpuit Baptista, 
praedicator sincerae paenitentiae. « Videns multos Pharisaeorum 
et Sadducaeorum venientes ad baptismum suum, dixit eis: Pro- 
genies viperarum, quis demonstravit vobis fugere a ventura ira? 
Facite ergo fructum dignum paenitentiae... » (Matth. III, 7-8). 

0) Zesus. — Audito Baptistae sollemni testimonio de lesu 
atque populari favore erga divinum thaumaturgum crescente, 
invidi illi timebant et oderant lesum. Hinc Christus condemnat 
eos coram populo. 

Iam in sermone montano lesus vituperat eorum hypocrisim 
et mere externam iustitiam: « Dico... vobis, quia nisi abunda- 
verit iustitia vestra plus quam Scribarum et Pharisaeorum, non 
intrabitis in regnum caelorum » (Matth. V, 20). 

Auctoritas suprema, qua Iesus aperte docebat, similiter aver- 
tebat populum a falsis Pharisaeis, qui semper os habebant 
plenum Lege et Deo, at opere non faciebant quod dicebant. 
Concludens sermonem montanum observat Evangelista: « Et fa- 
ctum est, cum consummasset lesus verba haec, admirabantur 
turbae super doctrina eius. Erat enim docens eos sicut potesta- 
tem habens, et non sicut Scribae eorum et Pharisaei » (Matth. 
VII, 28-29; comp. Mc. I, 22). 

De cetero tota « charta evangelica », — quo nomine quan- 
doque designatur sermo montanus, — praecipue vero ubi lex 
nova opponitur azZzqguzzs seu traditioni (Matth. V, 17-48) dirige- 
batur adversus Pharisaeos; inde increscens antagonismus, qui 
demum publice prorupit occasione sanationis paralytici. 

Antequam nempe paralyticum sanaret, dixit ei lesus: « Homo 
remittuntur tibi peccata. Et coeperunt cogitare Scribae et Pha- 
risaei, dicentes: Quis est hic, qui loquitur blasphemias? Quis 
potest dimittere peccata, nisi solus Deus?» (Luc. V, 20-21). 
Matthaeus et Marcus loc. par. de « Scribis » tantum loquuntur; 

at Lucas expresse designat eos tamquam « Pharisaeos », ad- 
ditque eos indubie ceu malevolos speculatores venisse « ex omni 
castello Galilaeae et Iudaeae et lerusalem » (v. t7). 

2. — Aperta inimicitia. 

A. — .Aeccusationes contra. Jesum. — Pharisaei invidi et 
offensi observabant ergo lesum desiderantes deprehendere eum 
in culpa, ut eum accusarent coram populo. Mox invenerunt arma 
sua: blasphemavit peccata condonando; impuram societatem pu- 
blicanorum quaerit; sabbatum ipse ac discipuli eius violarunt. 
Haec triplex accusatio eodem ordine narratur a Synopticis, aliis 
tamen interpositis a Matthaeo. 

«) Aeemissto beccatorum. — Cum igitur aliquando sanaturus 
esset paralyticum, Dominus prius sanans viri animam dixit: 
« Homo remittuntur tibi peccata ». Quo audito Pharisaei et 
Scribae exclamabant: « Blasphemat! ». Ut autem manifesto pro- 
baret divinam suam potentiam, iussit Dominus paralyticum sur- 
gere et tollere lectum suum. Surrexit,et grabato sublato abiit 
in domum suam (Matth. IX, 1-8; Mc. II, 1-12; Luc. V, r1-26). 

p) Commerctum cum publicanis et. feccatorzóus. — Paulo 
post vocato Levi-Matthaeo, qui erat publicanus, accumbit Iesus 
cum discipulis in domo illius, praesentibus publicanis multis. « Et 
videntes Pharisaei, dicebant discipuli eius: Quare cum publicanis 
et peccatoribus manducat Magister vester? At lesus audiens, 
ait: Non est opus valentibus medicus, sed male habentibus. — 
Non enim veni vocare iustos sed peccatores » (Matth. IX, 10-13; 
MculBl rss *EbuesV3i$o-32). 

Tunc dixerunt illi, quibus consentiebant, secundum  Mat- 
thaeum et Marcum, discipuli quidam Ioannis: « Quare nos, et 
Pharisaei ieiunamus frequenter: discipuli autem tui non ieiu- 
nant? Et ait iliis Iesus: Numquid possunt filii sponsae lugere: 
quamdiu cum illis est sponsus? venient autem dies cum auferetur 
ab eis sponsus: et tunc ieiunabunt ». (Matth. IX, 14-17; Mc. II, 
18:22; Luc. V, 33-39). 

y) Vzolatzo sabbatz. — Praecedentibus immediate conectitur 
secundum Marcum et Lucam, aliis vero interiectis in primo evan- 
gelio, duplex accusatio violati sabbati. 

Sabbato quodam Dominus transibat per sata, discipuli vero 
esurientes vellebant spicas aliquot et manducabant; secundum 
legem ita exsaturare poterant ludaei famem suam. At die sab- 
bato fricabant discipuli spicas manibus, die sabbato nempe prae- 
parabant cibum, laborabant! inde scandalum Pharisaeorum. Iesus 
vero, allegatis exemplis violati sabbati iubente Deo, declarat: 
*« Dominus est Filius hominis etiam sabbati » (Matth. XII, r-8; 
Mc:-15 323-28; Luc. VL 155). 

Alio autem sabbato cum intraret in synagogam, vidit ibi 
hominem cuius manus dextra erat arida: « Observabant autem 
Scribae et Pharisaei si in sabbato curaret: ut invenirent unde 
accusarent eum. [Ipse vero sciebat cogitationes eorum: et ait 
homini, qui habebat manum aridam: Surge, et sta in medium. 
Et surgens stetit. Ait autem ad illos Iesus: Interrogo vos si licet 
sabbatis benefacere an male: animam salvam facere, an per- 
dere? Lt circumspectis omnibus dixit homini: Extende manum 
tuam. Et extendit: et restituta est manus eius (ita Luc. VI, 
6-10; l. par. Matth. XII, 9-13; Mc. III, 1-5). 

Qui tali utitur potestate, a Deo est, iustus est et sanctus a 
Deo agnitus. Qui hoc autem non agnoverit, malus est et ad 
malum contra iustum confugiet: revera deinceps Pharisaei insi- 
diis variis utentur, ut lesum deprehendant ac perdant. 

D. — Znuszazae contra Jesum. 

a) -SSzemum petunt. — Post secundam multiplicationem pa- 
num (Matth. XV, 32-39; Mc. VIII, 1:10), accesserunt ad lesum 
Pharisaei et Sadducaei /ez/azfes, et rogaverunt eum ut signum 
de caelo ostenderet eis (Matth. XVI, 1; Mc. VIII, 11). Ita spera- 
bant astuti simul et impudentes post tot signa, si recusaret 
Iesus, avertere populum ab eo, quem dicerent ac dicebant pseudo- 
prophetam... Statim vero monet lesus discipulos: « cavete a fer- 
mento, seu falsa doctrina Pharisaeorum et Sadducaeorum (Matth. 


22 


XVI, 6, 1112, Mc. VIII, 15). En inimici nati, Pharisaei et Saddu- 
caei, iam pactum inierunt contra Dominum. 

D) Quaestio de devortio. — « Et accesserunt ad eum Pha- 
risaei tentantes eum, et dicentes: Si licet homini dimittere uxo- 
rem suam, quacumque ex causa? » (Matth. XIX, 35; 1l. p. Mc. X, 2). 
Subdola iterum erat quaestio. Sciebant enim iam responsum 
futurum esse negativum; at ita sperabant lesum manifesto oppo- 
nere Moysi qui permiserat divortium. Respondet autem lesus 
Moysen hoc permisisse ob duritiam cordis eorum, ab initio autem 
non fuit sic... Illa ergo licentia est accusatio vestra! (Matth. XIX. 
amare McEEXS 22). 

Y) Quaestio de censu Caesari reddendo. — Magis adhuc in- 
tricata et periculosissima erat haec quaestio, quam astute prae- 
paraverant Pharisaei cum Herodianis, dum non longe aberant 
Sadducaei observantes discussionis exitum. Igitur « Pharisaei, 
consilium inierunt ut caperent eum in sermone. Et mittunt ei 
discipulos suos cum Herodianis dicentes: Magister, scimus quia 
verax es, et viam Dei in veritate doces, et non est tibi cura de 
aliquo, non enim respicis personam hominum; — (viles adula- 
tores et speculatores falsi habent patronos suos, Pharisaeos; hi 
vero ita loquuntur ut ad extremum impellant Christum respon- 
dentem); — dic ergo nobis quid tibi videtur, licet censum dare 
Caesari, an. non? ». Si responderet lesus: « Non», tunc tam- 
quam rebellem accusarent eum Herodiani et Sadducaei; si vero 
concederet solvendum esse censum, contra se haberet multos e 
populo qui sequebatur Pharisaeos. 

« Cognita... lesus nequitia eorum, ait: Quid me tentatis hy- 
pocritae ? Ostendite mihi numisma census. At illi obtulerunt ei 
denarium. Et ait illis lesus: Cuius est imago haec et superscriptio? 
Dicunt ei: Caesaris. Tunc ait illis: Reddite ergo quae sunt Caesaris 


(!) Cfr. circa hanc quaestionem studium nostrum de divortio in scriptis 
Novi Testamenti, RB. 27 (1918) p. 569-579. 

Caesari et quae sunt Dei Deo. Et audientes mirati sunt...» 
(Matth. XXII, 15-22; l. p; Mc. XII, 13:17; Luc. XX, 20-26. 

Statim accesserunt Sadducaei et obiecerunt 4zaestouem. de 
resurrectione mortuorum. Si quaedam mulier, secundum leviratus 
legem, ex ordine fuerit ducta a septem fratribus, « in resur- 
rectione ergo cuius erit de septem uxor? omnes enim habueruut 
eam ». Notum est Christi responsum ad materialistas illos: « In 
resurrectione... neque nubent, neque nubentur, sed erunt sicut 
angeli Dei in caelo ». (Matth. XXII, 22-23; Mc. XII, 18-27 ; Luc. 
XX, 27-40). 

Demum « Pharisaei... audientes quod silentium imposuisset 
Sadducaeis, convenerunt in unum, et interrogavit eum unus ex 
eis legis doctor, tentans eum: Magister, quod est s»andatum ma- 
ximum seu primum in Lege? » Occasione nacta docet Iesus totam 
legem et universos prophetas contineri hoc supremo mandato 
dilectionis Dei et proximi. (Matth. XXII, 34-40; l. p. Mc. XII, 
28-34). 

Deinde, concludendo, probat ex Scriptura Christum maio- 
rem esse Davide, immo et Davidis Dominum: « et nemo poterat 
ei respondere verbum, observat Evangelista; neque ausus fuit 
quisquam ex illa die eum amplius interrogare ». (Matth. XXII, 46). 

Sed mensura eorum iniquitatis erat plena. 

3. — Contentionis exitus. 

a) Magna Chrzsti oratio contra. Pharzsaeos. 

Paulo post illas insidias, duobus vel tribus diebus ante pas- 
sionem suam mitissimus inter homines, lesus, durissima verba 
tamquam ignea iacula contra Pharisaeos et Scribas coniecit. 
Quod Marcus XII, 38-40 et Lucas XX, 45-47 vix tribus versibus 
iudicant, Matthaeus fuse refert XXIII, 1-36. 

Affirmat quidem Dominus verba eorum esse recipienda, sed 
opera eorum non esse imitanda: non faciunt ipsi quod dicunt; 
insuper sunt hypocritae ac superbi. 

« Super cathedram Moysi sederunt Scribae et Pharisaei. Omnia 


ergo quaecumque dixerint vobis, servate, et facite: secundum opera vero 


24 


eorum nolite facere: dicunt enim et non faciunt. Alligant enim onera 
gravia et importabilia, et imponunt in humeros hominum: digito autem 
suo nolunt ea movere. Omnia vero opera sua faciunt ut videantur ab 
hominibus: dilatant enim phylacteria sua, et magnificant fimbrias. Amant 
autem primos recubitus in cenis, et primas cathedras in synagogis, et 


salutationes in foro, et vocari ab hominibus Rabbi... » (Mattb. XXIII, 2-7). 


Sequuntur mox seféezm vae! contra eosdem (v. 13-36). 

1. Claudunt aliis regnum caelorum seu ingressum Ecclesiae, 
neque ipsi introeunt (v. 13). — Versus 1:4 probabilius non est 
authenticus; compositus est secundum parallelum textum Marci 
XII, 40 et Lucae XX, 47. 

2. Percurrunt terram et mare, ut faciant unum proselytum ; 
et hunc faciunt mox filium gehennae (v. 15). 

3. luramentum, aiunt, factum per Templum vel per Altare 
non valet; obligat vero factum per aurum Templi vel victimam 
Altaris (v. 16-22). 

4. Decimant mentham et anethum et cyminum, res nullius 
pretii; at vilipendunt iustitiam et misericordiam (v. 23-24). 

5. Mundant deforis calices ceteraque vasa; sed intus pleni 
sunt rapina et immunditia (v. 25-26). 

6. Foris apparent iusti, intus pleni sunt impietate, similes 
sepulcris dealbatis (v. 27-28). 

7. Aedificant et ornant sepulcra prophetarum, dum eos per- 
sequuntur semper et occidunt (v. 29 sq.) ('). 


« 13. Vae... vobis Scribae et Pharisaei hypocritae: quia clauditis 
regnum caelorum ante homines, vos enim non intratis, nec introeuntes 
sinitis intrare » (14. Vae vobis Scribae et Pharisaei hypocritae: quia 
comeditis domos viduarum, orationes longas orantes: propter hoc am- 


plius accipietis iudicium; comp. Mc. XII, 40 et Luc. XX, 47). 


(4) Varii textus extracanonici, has Christi accusationes adversus Pharisaeos 
confirmantes, invenientur apud STRACK-BILLERBECK ad A. /.; cfr. etiam com- 


mentarium P. LAGRANGE. 

« 15, Vae vobis Scribae et Pharisaei hypocritae: quia circuitis mare 
et aridam, ut faciatis unum, proselytum: et cum fuerit factus, facitis 
eum filium gehennae duplo quam vos ». 

« 16. Vae vobis duces caeci, qui dicitis: Quicumque iuraverit per 
templum nihil est: qui autem iuraverit in auro templi, debet. 17. Stulti 
et caeci: Quid enim maius est, aurum, an templum quod sanctificat 
aurum? 18. Et quicumque iuraverit in altari, nihil est: quicumque autem 
iuraverit in dono, quod est super illud debet. 19. Caeci: Quid enim 
maius est, donum, an altare quod sanctificat donum? 20. Qui ergo iurat 
in altari, iurat in eo, et in omnibus quae super illud sunt; 21. at qui- 
cumque iuraverit in templo, iurat in illo, et in eo qui habitat in ipso; 
22. et qui iurat in caelo, iurat in throno Dei, et in eo qui sedet super 
eum ». 

« 23. Vae vobis Scribae et Pharisaei hypocritae: qui decimatis 
mentham et anethum et cyminum, et reliquistis quae graviora sunt le- 
gis, iudicium et misericordiam et fidem; haec oportuit facere et illa 
non omittere. 24. Duces caeci, excolantes culicem, camelum autem glu- 
tientes ». 

« 25. Vae vobis Scribae et Pharisaei hypocritae: quia mundatis 
quod deforis est calicis et paropsidis: intus autem pleni estis rapina et 
immunditia. 26, Pharisaee caece, munda prius quod intus est calicis et 
paropsidis, ut fiat id, quod deforis est, mundum ». 

« 27. Vae vobis Scribae et Pharisaei hypocritae: quia similes estis 
sepulcris dealbatis, quae aforis parent hominibus speciosa, intus vero 
plena sunt ossibus mortuorum, et omni spurcitia; 28. sic et vos aforis 
quidem paretis hominibus iusti, intus autem pleni estis hypocrisi et ini- 
quitate ». 

« 29. Vae vobis Scribae et Pharisaei hypocritae, qui aedificatis se- 
pulera prophetarum et ornatis monumenta iustorum; 30. et dicitis: Si 
fuissemus in diebus patrum nostrorum, non essemus socii eorum in, 
sanguine prophetarum... 

« 32. Et vos implete mensuram patrum vestrorum... 

« 33. Serpentes, genimina viperarum, quomodo fugietis a iudicio 


geheunae? » 

p) Synedri? vinazcta. 

Deinceps contra Iesum conspirant uniti Sadducaei et Pha- 
risaei, at hoc nomine iam non apparent (praeter Ioan. XVIII, 3 
dum nocte properant armati ad Gethsemani; et Matth. XXVII, 
62 ubi agitur de custodiendo sepulcro). Res devoluta est ad su- 
premum populi consilium, i. e. ad Synedrium. In hoc autem con- 
silio sedent Principes sacerdotum et Scribae, hi agunt pro Pha- 
risaeis, illi pro Sadducaeis, qui interim et primores seu seniores 
populi contra lesum excitarunt. 

lamdiu, prout vidimus, inimici nati, quales erant Pharisaei et 
Herodiani cum Sadducaeis, pactum inierant ut perderent com- 
munem inimicum lesum; cf. Matth. XXII, 16; Mc. III, 6 (comp. 
DOLI 

Praecipue vero principes sacerdotum audaces in scaenam 
prodeunt, quando lesus, accepto honore et titulo messianico a 
populo plaudente, ingressus est in Templum eiciendo vendentes 
oves et boves et nummulariorum mensas evertendo: exinde vi- 
dentur exasperati et ad omnia parati. « Videntes... principes sa- 
cerdotum et Scribae mirabilia, quae fecit, et pueros clamantes 
in templo, et dicentes: /7osazmza fiio Davzd! indignati sunt... » 
(Matth. XXI, 15). « Et cum venisset in templum — exinde ex- 
pulsis mercatoribus — accesserunt ad eum docentem, principes 
sacerdotum, scribae, et seniores populi dicentes: In qua potes- 
tate haec facis?» (Matth. XXI, 23; Mc. XI, 27-28; Luc. XX, 1-2). 
Deinde narrata parabola de perfidis vinitoribus, dicta contra 
duces populi, observant evangelistae: « Et quaerentes eum te- 
nere, timuerunt turbas: quoniam sicut prophetam eum habebant » 
(Matth. XXI, 46; Mc. XII, 12; Luc. XX, r9). 

lres ergo partes nationis et Synedrii contra lesum conspi- 
rant: principes sacerdotum, — qui tumultum et actionem exci- 
tant, — scribae et principes seu seniores populi (cf. v. g. Lc. 
XIX, 475 AX, as XXIL«66::MeceXIV, 4235552 t Btausquesad pez 
dem Crucis, populo deridente lesum, « similiter et principes sa- 
cerdotum illudentes cum Scribis, et senioribus dicebant: Alios 

salvos fecit, seipsum non potest salvum facere; si rex Israel est, 
descendat nunc de cruce et credimus ei...» (Matth. XXVII, 41-42). 

Itaque in Christum, nuntiatum a prophetis, exspectatum per 
saecula, peccavit universus populus: seniores eius, legis doctores 
et pontifices. 

4. — Sadducaei et Pharisaei erga Ecclesiam nascentem. 

Mortuo Christo videtur exsaturatum odium Pharisaeorum, 
saltem multorum ex eis; dum vero crevit odium Sadducaeorum, 
qui nunc persequuntur Apostolos et Christi fideles (*). 

Quamvis enim hypocrisi et vana fiducia Pharisaei peccarent, 
— et propterea severe ac merito a Domino increpati sunt, — 
negari tamen non potest, sicut et doctrinam eorum, ita et eorum 
religiosum zelum multiplici titulo laudem mereri. Sadducaei e 
contra in re religiosa indifferentes, sed cupidi et de templi re- 
ditibus viventes, vitae de cetero dediti materiali ac molli, Christi 
discipulos habebant ceu personales inimicos: quo magis crescebat 
horum numerus et auctoritas, eo magis mipuebat influxus illorum 
ac redituum fluxus ad templum quo vivebant: incrementum 
christianae religionis et Ecclesiae erat ruina synagogae et 
Templi. 

Unde Sadducaei apparent tamquam primi Apostolorum per- 
secutores: « Loquentibus [Petro et Ioanne) ad populum, super- 
venerunt sacerdotes et magistratus templi et Sadducaei, dolentes 
quod docerent populum et annuntiarent in Iesu resurrectionem 
ex mortuis, et iniecerunt in eos manus et posuerunt eos in cus- 
todiam... » (Act. IV, r-3). 

Increscente fama Apostolorum, per quos « fiebant signa et 
prodigia multa in plebe » (V, 12), iterum « exsurgens... princeps 
sacerdotum, et omnes, qui cum illo erant (quae est haeresis Sad- 
ducaeorum) repleti sunt zelo: et iniecerunt manus in Apostolos, 


(1) Cfr. PRAT in 2ict. Bible, V, col. 214: « La mort de Jésus semble avoir 
assouvi les rancunes des pharisiens, tandis que la haine des sudducéens, loin 


de s'apaiser, ne cessait de croitre ». 

et posuerunt eos in custodia publica » (V, 17-18). Cum autem 
insequenti die coram synedrio adducti essent Apostoli, in ipso 
gremio synedrii spontaneum defensorem habuerunt Pharisaeum, 
cui nomen erat « Gamaliel, legisdoctor honorabilis universae 
plebi » (V, 34). 

Cum demum Paulus, captus et in carcerem missus a Iudaeis, 
inciperet coram synedrio sese defendere, « princeps.. sacerdotum 
Ananias [quem aliunde scimus esse Sadducaeum] praecepit astan- 
tibus sibi percutere os eius. Tunc Paulus dixit ad eum: Percutiat 
te Deus: paries dealbate. » (XXIII, 2-3) « Sciens autem Paulus 
quia una pars esset Sadducaeorum et altera Pharisaeorum, ex- 
clamavit in concilio: Viri fratres, ego Pharisaeus sum, filius Pha- 
risaeorum, de spe et resurretione mortuorum ego iudicor » (7224. 6). 
Inde exortus est rumor magnus: nam Pharisaeos habebat Paulus 
patronos, Sadducaeos vero adversarios. Hi etiam « principes sa- 
cerdotum et seniores », nobiles, ut patet, Sadducaei, pactum inie- 
runt cum viris coniuratis plus quam quadraginta, ut occiderent 
dolo Apostolum.. (72z4. v. 13-14). 

Unde dum nullius Sadducaei conversio umquam memoratur, 
videtur e contra primaevam ac primam ecclesiam lerusalem magna 
ex parte coaluisse ex conversis Pharisaeis; insuper horum na- 
tionalis ac religiosus zelus magnum periculum intulit Ecclesiae 
nascenti cum, contra praedicantem Paulum, docerent ipsi Legem 
esse servandam: « Quidam descendentes de Iudaea, — hi vero 
erant Pharisaei conversi, — docebant fratres: « Quia nisi cir- 
cumcidamini secundum morem Moysi, non potestis salvari » 
(XV, 1). Quaestio haec mota Antiochiae, in Ierusalem delata est, 
atque defensores Legis hi expresse vocantur Pharisaei: « Sur- 
rexerunt autem queda de kaeresz. Pharzsaeorum, qui crediderunt, 
dicentes, Quia oportet circumcidi eos, praecipere quoque ser- 
vare legem Moysi. » (70d. 5). 

Hinc igitur apparet, quoad rem nostram, Pharisaeorum no- 
men magnum fuisse in primitiva Ecclesia lerusalem ; unde multi 
ad religionem Christi fuerant conversi. 


29 


plos 
ESSENI (?). 


Fontes. 

FrLaAvr IosEPHI, praeter iam citata testimonia ex z4zfig. XIII, 5, 
9, et XVIII, 1, 5, sequentes adhuc notentur textus: 

Antig. XV, 10, 4: « Ab hac eadem necessitate (iuramenti emit- 
tendi) excepti fuerunt etiam qui apud nos Zssaez ('Eoooioi) appellan- 
tur. Sunt autem genus hominum qui simili vitae instituto utuntur ac 
Graecorum Pythagoraei. » Atque in paragrapho sequente narratur ali- 
quem ex eis, Manahemum, praedixisse Herodem, puerum adhuc, futurum 
esse regem. « Herodes.. hinc contentus, et Manahemum dextra ei data 
dimisit, ac deinceps Zssezos omnes habuit in honore ». 

Totam vero eorum vitam, eorumque institutiones, quibus Esseno- 
rum coetus ad monasticum ordinem accedere videtur, describit fuse et 
accurate idem Fl. Iosephus in Ze//o /ud. II, 8 a par. 2 ad 7/3 inclusive. 

PHILO in tractatu cui titulus: Qwod ommis probus liber & 12-13. 

EusEBIUS aliud Philonis testimonium refert in Praepar. Evang. VII, 
cap. XI (PG. XXI, col. 641). 

PLINIUS etiam accurate de eis loquitur. Hic refertur eius testimo- 
nium, ZZs/. Nat. V, cap. XVII: « Ab occidente littora Zssexz fugiunt, 
usque qua nocent: gens sola, et in toto orbe praeter ceteras mira, sine 
ulla femina, omni Venere abdicata, sine pecunia, socia palmarum. In 
diem ex aequo convenarum turba renascitur, large frequentantibus, quos 
vita fessos ad mores eorum fortunae fluctus agitat. Ita per saeculorum 


millia (incredibile dictu) gens aeterna est, in qua nemo nascitur. Tam 


(4) Bibhographia recensita esta SCHUERER, qui circa Essenos accuratum 
habet studium, Op. cif. Il (4 ed.) p. 651-680. Utile conferri potest LiGHTFOOT, 
Dissertations om the Apostolic Age, p. 328-407; CONYBEAERE in ZZas£. Jit. 
Bible, l,p. 767-772; P. FK. M. AazL, Unme croisióére autour de [a Mer Morte 
(1911), p. 150 sq.; L. DE GRANDMAISON, of. cif. I, 252-254. In Dict. de Ja Bible 
Vig. deest articulus quoad Essenos; probabiliter quia eorum nomen non legitur 


in Scriptura. 

fecunda illis aliorum vitae poenitentia est, Infra hos Engadda oppidum 


TOLL E» 


A Flavio Iosepho, prout vidimus, Esseni tamquam Iudaeo- 
rum tertia secta describuntur una cum Pharisaeis et Sadducaeis. 
At non sicut hi characterem politico-religiosum prae se ferebant, 
sed constituebant exclusive ethico-religiosum consortium, ordinis 
monastici instar. Nullum, apparenter saltem, in vitam socialem vel 


politicam Iudaeorum influxum habuerunt, neque ullum eorum ap- 
paret vestigium in Scripturis; attamen tamquam peculiaris ma- 


nifestatio rigorosae vitae ethicae et religiosae Iudaeorum sub 
tempus Christi, haud parum interest eorum cognoscere vitae ra- 
tionem. 


I, — Nomen ipsum eorum est mysteriosum. A Flavio Iosepho 
plerumque vocantur 'Eoonvot, aliquando "Eoocio. Hoc ultimum 
nomen adhibet Philo, dum e contra Plinius scribit Zssezz. 

Inter varias explicationes huius nominis, quas recenset Light- 
foot (!), praeferenda haec videtur. Nomen est semiticum ; unde 
etymon Óó6oi, a Philone propositum, iure a Schürer vocatur « ety- 
mologische Spielerei » (*). Aliunde etymon N'DN « medicus » non 
est ad rem; vocantur quidem a Philone $soaxevraí « medici », 
sed non sine addito nomine Ze2; qua composita expressione de- 
signantur « servi Dei». Cum ergo modo specialissimo pietati 
erga Deum essent dediti. probabilius est etymon ND'1 « devotus, 
pius »; plur. stat. absol. br, stat. emphat. wb. À statu abso- 
luto plurali derivatur forma "Eoonvo(, ab emphatico vero forma 
"Eoccaio:. 

2. — Historia. Origo et ulterior historia huius societatis (nam 
religiosa societas magis est dicenda quam secta vel factio) omnino 
est incerta et obscura. Primo apparent apud Flavium Iosephum 
medio saeculo secundo ante Christum. A Philone et a Flavio 


(à) Op. et loco cit. p. 326-331: The Name Zssenze. 
(2) O5. c2. p. 654: 


Iosepho aestimantur numero 4000; frequentior eorum congregatio 
erat sparsa in litore occidentali Maris Mortui, prope Engaddi, 
in deserto Iuda; neque extra Palaestinam ullum eorum depre- 
henditur vestigium. Ruri quidam maxime habitabant, sed et urbes 
fere omnes socii quidam incolebant. Duorum tantum nomen a 
Flavio Iosepho servatur, quippe qui essent prophetico dono aucti; 
et propter Manahemum, unum ex illis, Herodes Magnus Essenos 
summo in honore habuit. 

3. — Vitae ratio. — 7. CaeZóatus. Vitam communem in cae- 
libatu agebant, « sine ulla femina, omni Venere abdicata », teste 
Philone; subiecti in omnibus curatoribus seu superioribus, pa- 
cem et charitatem inter socios colentes. 

2. Paupertas et bonorum. communttas. « Etiam divitias con- 
temnunt (res mira sane inter Iudaeos!), et admiranda plane inter 
eos obtinet bonorum communio, neque quisquam apud eos in- 
veniri potest qui plura aliis possideat. Lege sancitur enim ut qui 
isti sectae nomen suum dare velint, facultates suas sodalitio com- 
munes faciant: adeo ut inter omnes neque egestatis humilitas, 
nec opum vis immodica appareat, sed permixtis singulorum fa- 
cultatibus, unum omnium sit tamquam fratrum patrimonium ». 
(B. Jud. II, 8, 5). « Nihil inter se emunt, nec vendunt quicquam, 
sed egenti unusquisque e suis largiens, vicissim ab eo, quod sibi 
usui sit, accipit: et si nihil mutuo rependant, eos tamen a qui- 
buscumque velint, accipere nihil vetat ». (/zd. II, 8, 4). 

3. Probatto. Quattuor classes. « Porro ei qui huius sectae 
studio tenetur, non continuo patet ingressus, sed foris annum in- 
tegrum manenti genus idem vitae praescribunt, et dolabellam 
(GEwapióv) et cingulum.. (xeoí(&oua) et vestem candidam (xai Aevxi]v 
£o0fra) tradunt. Postquam vero hoc temporis intervallo con- 
tinentiae suae documenta dederit, proprius quidem ad instituti 
communionem accedit, ac purioribus aquis una cum ceteris lus- 
trari incipit: necdum tamen ad convictum admittitur. Nam per 
duos ulterius annos, postquam tolerantiam suam palam fecerit, 
mores eius explorant, et si dignus apparuerit, tunc demum in 

consortium admittitur. Priusquam vero communem cibum attingat, 
horrendis semet illis iuramentis astringit ». (. Z7ud. II, 8, 7). 

Cum autem et liberos susceperint moribus suis informandos, 
(zózd. II, 8, 2), unde Fl. Iosephus dicit illos distingui in guazuor 
classes: «) postulantes nempe seu oblatos, p) novitios primi anni, 
y) novitios duorum sequentium annorum (hi sunt tamquam no- 
vitii simplices et professi), ac demum, 9) sodales proprie dictos. 
(Zózd. II, 8, zo). 

4. Uxorati. « Est et alius porro Essenorum ordo, dicit Fl. 
Iosephus (atque hi /erZarzzs saecularibus comparari possent), 
qui cum prioribus quidem, quoad rationem vivendi moresque et 
instituta consentit, sed in una de nuptiis opinione ab ipsis discre- 
pat. Maximam enim vitae partem, quae a successione pendet, eos 
amputare arbitrantur qui a nuptiis abstineant, multo vero magis 
desiturum humanum genus quam citissime, si omnes in eamdem 
de istis ire velint sententiam. Verumtamen sponsa, per trien- 
nium probant. (Mulierem fortem quis inveniet !?) Cum autem ter 
purificatae fuerint, ad explorandum possintne parere, tum eas 
uxores ducunt. At cum gravidis non coeunt, ostendentes quod 
nuptias non voluptatis ergo, sed liberorum causa fecerint ». (//zd. 
IEoS 73) 

5. Ratualzs mundtitzes. Severis statutis puritatem colunt, pu- 
ritatem, inquam, quasi ritualem, minime autem exquisitam cor- 
porum munditiem. « Nam squalere honori ducunt, et veste can- 
dida indui ». (724. II, 8, 5). 

Dolabella, novitiis data, singularem usum sub hoc respectu 
habebat. Audiatur potius Fl. losephus de his omnibus loquens 
tamquam qui fuerit novitius. « Nam non solum pridie eius diei 
(sabbati) cibum sibi praeparant, ut illo die ignem non accendant, 
sed neque vas ullum loco movere audent, nec alvum exonerare. 
Aliis autem diebus scrobem ad unius pedis altitudinem sarculo 
excavantes — datur enim eiusmodi securicula iis qui recens 
admissi sunt — et circumtegentes amiculo, ne Dei radiis iniu- 
riam facerent,in eam excernunt, deinde effossam terram in scro- 

bem retrahunt, idque faciunt loca secretiora deligentes. Et quam- 
vis a natura sit ista sordium corporis excrcetio, illis tamen sol- 
lemne est ut post eam abluantur, haud secus ac si polluti fuis- 
sent ». (72:4. II, 8, 9). 

Eadem rituali sollemnitate, ut ita dicam, accedebant ad men- 
sam, prius usi balneo frigido, lineis praecincti velaminibus, praece 
dicta ante et post prandium vel cenam: « ipsi.. ab omni labe 
puri, non aliter ad cenaculum, quam ad delubrum quoddam sanc- 
tius, accedunt ». (/5zd. II, 8, 54) (5). 

6. — Labor, praecipue agricultura, ac studium sacrum. La- 
bori erant dediti mane ac vespere secundum curatorum iussa 
(zózd. II, 8, 5); praecipue vero agriculturae incumbebant (47. 
XVIII, 1, 7). Sed et « mirabile... studium collocant in veterum 
scriptis, ex quibus ea maxime deligunt, quae animae corporique 
conducant. Hinc diligenter investigant et radices remediis affe- 
rendis idoneas et lapidum proprietates quibus medicinam morbis 
faciant ». (5. 7ud. II, 8. 6. Quae omnia confirmantur testimonio 
Philonis (of. e£ Joc. cz.) : « Vivunt... partim ex agricultura, partim 
ex opificiis in pace florentibus; benefici erga suos et proximos, 
nullam condentes pecuniam, nec parantes ampli reditus latifundia, 
sed cottidianis necessitatibus quaerentes remedium... Tela, iacula, 
gladios, galeas, thoraces, scuta, nemo apud eos fabricat, sicut 
nec arma cetera, nec machinas, aut aliud quicquam bello utile ». 

7. — « Homines sunt optime morati», teste Fl. Iosepho (/4z/. 
XVIIL, r, 5). « Neque.. clamor unquam aut tumultus domum 
contaminat, sed loquendi vices ordine alii aliis concedunt: illis- 
que qui foris sunt horrendi instar mysterii videtur silentium 


(4) Erronee refert S. HrggoNvMUus, Essenos abstinuisse etiam a vino et a 
carnibus. «Iosephus in secunda Iudaicae captivitatis Historia, et in octavo de- 
cimo Antiquitatum libro et contra Appionem duobus voluminibus tria describit 
dogmata Iudaeorum: Pharisaeos, Sadducaeos, Essaenos. Quorum novíssimos 
miris effert laudibus, quod et ab uxoribus e£ vizo et carmibus abstinuerint et 
quotidianum ieiunium verterint in naturam ». (Zdversus Zovinianum, ll, 14; PL. 
xxii [1883] col. 316-317). Cfr. SCHUERER, of. cif. II, p. 664-665, n. 55. 


ST. ALBERT'5 COLLEGE LIBRARY 


34 


eorum qui intus sunt. Huius autem rei causa est perpetua so- 
brietas, ut cibi et potionis ad satietatem dimensio ». (J. 7ud. lI, 
8, 5). Universalis est eorum oboedientia, perpetua et universalis 
eorum misericordia. « Irae dispensatores iusti sunt, iracundiae 
coercitores, fidei antistites, pacis administri. Et quidquid ab ipsis 
quidem dictum est, firmius est iureiurando: iurare autem vitant 
ita ut periurio peius aestiment ». (/2z4. II, 8. 6). Huic autem vitae 
honestae, pacificae et piae adstricti erant iuramento. (/2zq. II, 8, 
7). « Deprehensos vero in peccatis gravioribus ex ordine suo ei- 
ciunt ». (/éz«. IL 8, 8). 

6. — Templum. Dona quidem mittunt in Ierusalem, at vic- 
timas non mactant, quapropter communi Templo arcentur. Ita 
Philo: « Summa religione Deo serviunt (Essaei), zo» mactazdo 
Uiciimias, Sed suasmet ipsorum mentes componendo ad sancti- 
moniam ». Similiter et Flavius Iosephus: «In templum autem 
donaria dum mittunt, ibi sacra non faciunt, propterea quod lus- 
trationes habeant sanctiores: hac de causa communi delubro 
arcentur, et sacra sua seorsum faciunt ». (74z£. XVIII, 1, 5). 

9. — Demum ve/zgzosa doctrzna eorum absque dubio est iu- 
daica, immo et hyper-pharisaica. 

«) Sabbatum severius servant, ita ut hac die naturae vim 
faciant; cf. supra 5. 

8) Legislatoris, Moysis, nomen maxime honorant: « Ve- 
nerationem post Deum maximam apud eos habet legislatoris 
nomen: et morte mulctatur quicumque ei maledixerit ». (55. /ud. 
ID?5:9) 

y) Similiter et Legi assidue student, contempta quavis alia 
scientia vel philosophia, nisi de Deo agat. « In sola morali (scientia) 
se exercent sub paedotribis (vel magistris) legibus patriis, quas 
non potest concipere humanus animus absque afflatu numinis; 
has ediscunt et alio tempore, sed praecipue recurrente die sep- 
timo, quem sacratum existimant, ferianturque tunc ab omnibus 
aliis negotiis ». (Ita Philo: Qowod omzs..., l. cit.). 

9) Immortales esse animas docebant, bonosque post hanc 
vitam praemio esse donandos. (7. /ud. II, 8, z7). 

c) Specialem quidem cultum exhibent soli (quod non vi- 
detur israeliticum), timentque ne solis radiis iniuriam faciant. 
CB. Zud. ll, 8, 5 et 9). At haec non supponunt necesario solis 
adorationem. Aut enim naturali pudore ita agunt (sicut hodie 
Orientales omnes agunt «tegentes sibi pedes », ut stilo semitico 
utamur); aut solem ceu maximum Creatoris donum venerantur, 
et ita in dono honorant Donantem, Deum verum. 

€) Minus vero apparet quid vellent 4og7zafa secreta iure- 
iurando servanda. Priusquam enim in fratrum consortium admit- 
terentur, iurabant « nihil se celaturum sodales, neque aliis aliquid 
indicaturum, nec si ad mortem cogatur. Praeterea iurant quisque 
nemini quidem se aliter dogmata proditurum quam ipse acce- 
perit: se vero abstenturum latrociniis, parique reverentia serva- 
turum sectae suae libros et angelorum nomina ». (£. Zu. II, 8, 7). 

IO. — £Essenz Prophetae. Quidam inter eos credebantur do- 
nati supernaturali charismate prophetiae: « Sunt autem inter eos, 
ita Fl. Iosephus, qui etiam futura praenoscendi spem faciunt, ut 
qui a pueritia, cum sacris litteris, tum variis lustrationibus, pro- 
phetarumque dictis assidue versati fuerint, raroque admodum 
suis in praedictionibus a vero aberrant ». (5. /ud. IIl, 8, r2). 
Atque idem Fl. losephus de quodam Iuda Esseno qui mortem 
praedixit Aristobuli I (t 103 a. C), et de Manahemo qui prae- 
dixit Herodem aliquando futurum esse regem. 

4. — Origo. — Essenorum generalem characterem esse iu- 
daicum nullus est qui serio neget: nam legislatorem Moysen le- 
gemque multum aestimant, sabbatum colunt, donaria ad Templum 
mittunt. Immo fides eorum in immortalitatem et vitam futuram, 
anxia fuga a quavis levitica impuritate et ab impura plebe terrae 
indicant influxum pharisaismi. Usus eorum frequens lustrationum 
usus vestium albarum quales erant sacerdotum fungentium, immo 
et voluntarius eorum caelibatus — cum et actus matrimonii cau- 
saret leviticam maculam —, haec omnia explicantur desiderio 

maximae munditiei. Itaque Essenismus considerari potest tam- 
quam PAarzsazsmus in superlativo. 

Cum tamen plura ex illis partim in Parsismo, maxime autem 
in Pythagoreismo inveniantur: ut frequentes lustrationes, vestes 
albae, caelibatus, exclusio sacrificii cruenti, invocatio solis et anxia 
fuga a quavis rituali impuritate, haud excluditur, immo probabilis 
est quidam influxus, praecipue Pythagoreismi, in hanc electam 
societatem Iudaeorum. Testatur revera Fl. Iosephus, Essenos 
esse « genus hominum qui simili vitae instituto utuntur ac Gae- 
corum. Pythagoraet ». (Antiq. XV, 10. 4). 


VI. 
ZEDLOTAE: 


Hi, secundum Flavium Iosephum, constituunt gzar£a»z Iudae- 
orum sectam (Z4z£. XVIII, r, 6). 

Sicut Esseni videntur fuisse sub respectu ethico-religioso 
Pharisaei in superlativo, ita Zelotae in campo politico fuerunt 
extremistae, ut aiunt, inter Pharisaeos. Zelotae fuerunt hyper- 
Pharisaei nationalistae, qui mox in facinorosos .Szcavzos degene- 
rati sunt. 

i. — Nomen. — Ze/ofes (Gwhovíc); rabbinice "W3p, vel jN3p 
cuius pluralis formo N*N3P ortum dedit voci Kavavaioc (*). — Sen- 
sus generalis, iuxta ipsum etymon, est clarus: indicatur vir ar- 
dente zelo exaestuans. At habetur zelus bonus et malus, atque 
quandoque etiam bonam causam malo tuentur zelo. — .SzZcarzus 
vero, a sica dictus, notus est tamquam latro et occisor. 

2. — In Novo Testamento. — Apostolus Simon vocatur 
« Zelotes » apud Lucam VI, 15 (et Act. I, r3), dum loco paral- 
lelo a Matthaeo X, 4 et a Marco III, 18 vocatur Kavavoioc « Ca- 
nanaeus », non aliam ob rationem, ut patet, quam propter suum 


(1) Cf. ScHUERER, of. cif. I, p. 486, nota 138. 

singularem zelum vel ardorem; ita in albo Apostolorum simul 
distinguitur a Simone Petro. Ideo nequidem refutationem meretur 
hypotesis allusionis ad originem sive e Cana, sive de Canaan. 

Sed de quonam zelo agitur? Fuitne hic Simon « zelotes » 
sensu politico supra dicto, aut quia characteris ardentis, zelans 
pro quavis causa bona et sancta? Parum placet nomen istud re- 
ferre, cum Loisy (^), ad illam factionem politico-religiosam. Quam- 
vis enim nondum essent obnoxii criminibus innumeris commissis 
in bello adversus Romam, tamen inde ab initio erant fanatici 
rebelles; neque concipi potest, unum e collegio apostolico tale 
servasse nomen vere nefandum. Probabilius igitur exprimitur 
nota characteristica huius Simonis zelantis et ardentis, sicut alter 
Simon futurus esset stabilis ac fortis ut petra. (Swete et La- 
grange) (^). 

Memorantur Sicarii in Act. XXI, 38, ubi tribunus dicit ad 
Paulum comprehensum a Iudaeis in Templo: « Nonne tu es Ae- 
gyptius, qui ante hos dies tumultum concitasti, et eduxisti in 
desertum quattuor millia sicariorum? » — Neque improbabile 
est, viros illos quadraginta, qui pactum inierunt et devoverunt 
Se dicentes neque manducaturos neque bibituros donec occide- 
rent Paulum (Act. XXIII, 12-13) ad eamdam factionem perti- 
nuisse (?). 

3. — Historia. — Praecipuus testis iterum est Flavius Io- 
sephus, qui severe illos tractat tam Zelotas quam Sicarios. 

I) Ortum huius gzafae sectae tribuit Iudae Galilaeo, qui 
ceu idem habetur ac filius Ezechiae. Hic ludas, teste Luca in 
Act. V, 37, rebellionem popularem movit tempore census Oui- 
rinii (anno 6 vel 7 p. Chr.)(*. — Principia autem illorum poli- 
tico-religiosa sic describit Flavius Iosephus: « Sectatores cete- 


(3) £g Évangiles Synoptiques (1907), I, p. 533. 

(*) In commentariis notissimis ad S. Marcum III, 18. 
3) Cf. STRACK-BILLERBECK, of. cif. Il, p. 767. 
) 


( 
(4 Cf. ScHUERER, of. ciz. I, 486. 

roquin cum ZZarzsaezs sentiunt, sed libertatem sic amant ut eam 
mordicus tueantur, Deum unum pro rectore et domino habentes...» 
(Ant. XVIIL 1, 6). Zelotas vero «ipsi se vocabant, observat iro- 
nice Flavius, quasi ob bonarum rerum studium, non vero ut qui 
operum flagitiosissima sibi imitanda proposuissent et superas- 
sent». (B. /ud. IV, 3, 9). 

2) De cetero, vivente Iesu, non apparent. Post breve re- 
gnum autem Herodis Agrippae I (t 41 p. Chr.) potestate sua 
abutente Felice, procuratore romano Iudaeae (52-60), crevit nu- 
merus et audacia Zelotarum, quos « fanaticos odii adversus Ro- 
mam » vocat Schürer(*). Ducem eorum Eleazarum comprehensum 
misit Romam; « latronum vero (seu Zelotarum) ab illo in crucem 
sublatorum, incolarumque in sceleris societate deprehensorum, 
quos supplicio affecit, ingens erat multitudo ». (7. 7z«. II, 13, 2). 

3) At tam inhumana tyranni crudelitas magis illos exci- 
tavit, quorum audaciores facti et vocati sunt .Szcarzz (^). « Re- 
gione... purgata aliud subortum est grassatorum genus, qui .Sz- 
carii vocabantur, interdiu homines media in urbe trucidantes, 
praecipue vero diebus festis plebi immixti et szeas sub vestibus 
occultantes, istis inimicos suos percutiebant ». (/2z. j). 

4) « Et ista ex amentia aegrotare coepit gens! » ita FI. 
Iosephus (Zigz. XVII, 1, 6). Zelotae enim et Sicarii populum ad 
defectionem a Romanis excitaverunt atque in mortem ceu te- 
terrimam abyssum ruerunt. Zelotarum in populum dominatus, 
iudicio Flavii, « uzó£ erat exczdzi causa ». (D. Jud. V, 1, 1r) — 
Tragicum statum confusionis, et nefandae crudelitatis amoris 
patrii praetextu, describit Flavius: « Erat quodammodo illud tem- 
pus omne genus sceleris apud [Iudaeos fecundissimum, ut nullum 
malitiae negotium infectum relinqueretur; neque si quis cogita- 
tione aliquid sibi fingere voluisset, novi quidpiam invenire po- 
tuerit... Et primo quidem szcaxz iniquitatis auctores erant et cru- 


(1) Zóid. p. 573: «jene Fanatiker des Rómerhasses ». 
(*) Jóid. p. 574, nota 231. 

delitatis in proximos, neque verbum ullum, quod non dixerint 
iniuriam, neque facinus, quod non tentaverint ad exitium eorum 
quibus insidiarentur, praetermittentes.. Omne enim malitiae fa- 
cinus aemulati sunt (Ze/o£ae), nullo quod ipsi non imitando expres- 
serunt relicto, quodcumque ante commissum esse memoriae pro- 
ditum erat, quamvis nomen sibi bonorum e/o seu aemulatione 
indidissent... » (5. 7ug. VII, 8, 7). 

5) Ultimi asseclae in Iudaea superstites, duce Eleazaro, 
in arce Massada a Romanis circumdati, propriis armis omnes in- 
terempti sunt, potius quam traderentur inimicis. Ceteri vero, sa- 
lute extra Palaestinae fines quaesita in Aegypto, cum adhuc 
Alexandriae et Cyrene adversus Romanos coniurarent, similem 
mortem sunt experti. 

Destructa est ergo natio iudaica, quam salvaverant Macha- 
baei una cum Assidaeis, culpa posterorum tam horum quam il- 
lorum. Interim venerat Christus, a Iudaeis cruci affixus, lumen 
et salus gentium. 


Dou EUNSDIL AS 


L 
HERODIANI. 


1r. — [n Novo Testamento. Ter in Novo Testamento oc- 
currit haec vox *Hoo81avot: Matth. XXII, 16 et loco par. Mc. 
XII, 15; Marc. III, 6. Ergo in duplici tamen vario contextu de 
Herodianis agitur, cum Mc. XII, 13 et Matth. XXII, 16 sint pa- 
ralleli. 


— AM. IL, 6 (Viro sanato habente manum aridam, nonobstante 
sabbato), 6. Exeuntes... PAarisaei, statim cu» Zerodianis consilium fa- 
ciebant adversus eum quomodo eum perderent. 

— Matth. XXIL 16 — Mc. XII, 13: (Adversarii insidiantur Do- 
mino, posita quaestione de censu Caesari solvendo an non). Et mittunt 


ad eum quosdam ex PAarzsaeis et Herodianis, ut eum caperent in verbo. 


Apud Flavium Iosephum occasione pugnae inter ultimum 
Hasmonaeum, Antigonum, et Herodem, nominantur 'Hooóeioi et 
"Avuyoveio:; sed ita pro occasione hac tantum videntur designari 
fautores Herodis et Antigoni. (J. /uZ. I, 16, 6). Idem dic de Z4. 
Jud. XIV, 15, ro, ubi Iosephus fautores Herodis memorat: vovg 
và '(Hoó9ov qoovoóvrac. Quilibet vir in potestate constitutus, vel 
supra alios ascendens quovis titulo, habet statim adversarios suos 
et fautores. 

2. — Doginata eorum. Olim opinati sunt nonnulli, sed nullo 
solido fundamento nisi, Herodianos habuisse Herodem pro exspec- 
tato Christo. Ita v. gr. Epiphanius describit Herodianos « qui 
nihil diversum a reliquis habuerunt, et Iudaei meri sunt, inertes 

ildem ac simulatores, qui Herodem Christum Dominum esse di- 
cebant; eum, inquam, Christum, qui in Scripturis omnibus et 
prophetis exspectabatur, esse Herodem existimabant, deque eo 
falsa quadam animi inductione gloriabantur » (*). Idem iam Tertul- 
lianus scripserat de Herodianis nempe: « qui Christum Herodem 
esse dixerunt » (?). S. Hieronymus vero qui in « Dialogo contra 
Luciferanos » refert tantum opinionem istam (?), severe eam reicit 
in « Commentario s. Matthaei ad XXII, 15 » scribens: « Mittunt 
igitur Pharisaei discipulos suos cum Herodianis, id est, militibus 
Herodis, seu quos illudentes Pharisaei quia Romanis tributa sol- 
vebant, Herodianos vocabant, et non divino cultui deditos. Oui- 
dam Latinorum zzazez/e Herodianos putant, qui Herodem Chris- 
tum esse credebant, quod nusquam omnino legimus » (*). 

Utrum hi « Herodiani » constituerint, inde a pugna cum ul- 
timis Hasmonaeis, factionem aliquam politicam faventem illi Idu- 
maeo, nescimus. Forsitan hi Herodiani non sunt nisi Herodis 
aulici, eiusque fautores quamcumque ob causam aut quod hoc 
sibi proficuum esset niti principi saeculari, aut quod cum regi- 
mine Herodis speciem saltem vitae nationalis haberent praefe- 
rendam tyrannidi romanae. 

Hoc prae omnibus notandum est: Herodiani favent Herodi 
et Herodis favore gaudent. Unde Pharisaei ut attingerent finem 
suum nefastum adversus lesum, quaerunt patronos apud prin- 
cipem sat indifferentem in re religiosa. « Il est douteux, scribit 
P. Lagrange, que les Hérodiens soient une secte de partisans 
d'Hérode... Ces Hérodiens sont donc probablement des Juifs in- 
fluents auprés du prince, qui naturellement montraient du zéle 
pour sa maison. Il était important de s'assurer leur concours, 
pour inspirer à Hérode, assez indifférent en matiére religieuse, 


(5) zdv. Haer. l. I, t. I, haer. XX (P.G. XLI, col. 269-270). 
(3) De praescribit. cap. 45 (P.L. II [1879] col. 75). 

(3) Cap. 23 ad finem (P.L. XXIII [1883] col. 187 [197]. 

(3) P.L. XXVI [1884] col. 168 (777-178) 

la hàine de Jésus, comme on lui arracha la condamnation de 
Jean-Baptiste » (*). 

Iterum demum notetur, Pharisaeos, acerbissimos adversarios 
Herodis, coniurare cum Herodianis, illorum inimicis natis, contra 
Iesum, Christum Dei. 


II. 
SAMARITANI (?). 


Nomen « Samaritani » primitus quidem populum designat, 
sed quia hic populus, sub respectu religioso, schismaticus erat 
in communitate israelitica, iure etiam ad religiosam quamdam 
sectam trahi potest nomen illud: immo et haec antiquior in 
Israel secta dicenda est (?). 

Assumpto typo Samaritani misericordis egregiam proposuit 
lesus parabolam (Luc. X, 30-37) de qua scribit R. P. Buzy; 
« C'est la parabole de notre fraternité humaine, comme le Pazer 
est la priére de notre filiation divine. Joyau merveilleusement serti 
au frontispice de la morale chrétienne » (*). Atque in quarto 
evangelio refertur indulgentis Domini colloquium altissimum cum 
Samaritana (cap. IV), quod cl. P. Lagrange introducit exclamans: 


(DIES Marcs 920) p.55. 

(3) Bibliographia satis ampla invenitur apud ScuHUERER, of. cif II, p. 19, 
n. 47; ibidem de .Samaria agitur à p. 18 ad 23. — Articulos circa Samariam, 
Samaritanum Pentateuchum, et Samnaritanos cum fructu consuluimus in Zzc£. Bib, 
Vig. (L. HgibET, H. LEes£rRE); Dct.of Christ aud the Gospels (Ww. M. CHRIs- 
TIE), ZZastings' Dict. of the Bible. Extra volume, p. 68-72: SSamavritan Pentateuch , 
Ep. KoEniG ; Encyclopaedia Biblica (A. E. GowrEv) et eiusdem auctoris in 77e 
Jewish Encyclopedia. X, p. 669-681. — Cf. STRACK-BILLERBECK, op. cif. l, 
p. 538.560. 

(3) MoNTGOMERY revera scripsit opus cui titulus: 7e .Samaritans, the ear- 
Rest Jewish sect. (Cit. SCHUERER, of. e£ Ll. cit.) 

(5) Revue prat. d'Apologétique, t. XXVII (1918-1919), p. 728, 

«La merveille des merveilles » (*). Inde manifesta utilitas huius 
notae. , 

L — Historia. 1) Inde iam a schismate politico inter tribus 
septentrionales et meridionales (935) odium exstitit implacabile 
inter divisa regna Israel et Iuda. Omri, rex Israel (885-883), emp- 
to monte a quodam viro vocato Semer (*B9), ibidem anno 
sexto regni sui aedificavit regiam civitatem, quam vocavit S$o- 
m'rón (PB?) a primo suo domino (III Reg. XVI, 24) (^). 

2) Regno Israel autem devicto a Sargone (722) eiusque in- 
colis Babyloniam abductis, hinc ad Samariam missi sunt coloni 
«de Babylone et de CufAa et de Avah et de Ermath et de 5e- 
pharvaim » (IV Reg. XVII, 24), qui cum relictis indigenis ma- 
trimonia contraxerunt. Inde procedunt ac nati sunt Samaritani, 
peiorative dicti, quos despectu Iudaei vocant B'm3, XovOaio: (Fl. 
Ios., ct. Z4n£. /ud. IX, 14, 3). Diversis plagis afflicti petierunt de- 
mum sacerdotem qui eos doceret Legem Dei et Domini huius 
terrae; at statim « unaquaeque gens fabricata est deum suum ». 
(IV; Reg. XVII, 29). 

« Fuerunt igitur gentes istae, timentes quidem Dominum, 
sed nihilonimus idolis suis servientes; nam et filii eorum et ne- 
potes, sicut fecerunt patres sul, ita faciunt usque in praesentem 
dieuy»t (IVcReg: XVII, 41). 

Ergo erat Populus mixtus habens religionem mixtam. 

3) l'amquam schismatica communitas religiosa, separata ab 
Ierusalem eique opposita, originem ducit a quodam sacerdote, 
Manasse nomine, fratre summi pontificis Iadduae, qui propter 
matrimonium suum cum filia Sanballat Cuthaei ex Hierosoly- 
mis eiectus est, prout narrat Flavius losephus (Zz£. XI, 7, 2; 
Seoxeq: 


(!) L'Évangile selom s. Jean (1925), p. 101. 

(3) Ab Herode Magno splendide exaedificata et munita, appellata est .Se- 
baste (ZeBaov i. e. Augusta) in honorem Augusti (27 ante Chr.), (ZzZig. XV, 
QE E] TREO TENDS ERUERER O2 6/0 D-R90 O5 LIED 0107 

At dum Fl. Iosephus hoc factum refert ad tempus paulo prae- 
vium Alexandro Magno (t 323), Nehemias e contra idem factum 
narrat uno saeculo prius, quando ludaei scilicet reduces e capti- 
vitaterestaurarunttemplum hierosolymitanum respuentes quodvis 
Samaritanorum auxilium; tunc et hi aedificaverunt templum ad- 
versarium in monte Garizim (cf. I Esd. IV, 3:4 et II Esd. II, 20; 
II Esd. XIII, 28). Omnes libenter concedunt Iosephum heic erro- 
rem commisisse... forsitan consilio ac despectu erga Cuthaeos. 

Hoc vero templum funditus destruit Ioannes IHyrcanus circa 
ann. I24 ante Ch. 

2. — Doctrinae. 1) Pentateuchum tantum admittunt Sama- 
ritani (), reiciunt vero ceteros libros sacros omnesque traditiones. 
Habiti tamquam « plebs terrae» et Cuthaei, et peius adhuc, a 
Iudaeis, ipse sese dicebant Zezé Z/srae/, et ope paronomasiae circa 
nomen suum Dj95 (.Somronzut, Samaritanl) sese vocabant an- 
tonomastice « Legis conservatores: m" Somrim ». Ergo ultra 
Moysen et Pentateuchum quamlibet revelationem vel religiosum 
progressum reiciunt. 

2) Attamen non habebantur tamquam idololatrae. Coniunctio 
seu parentela eorum cum communitate Israel non negabatur, 
sed tamquam dubia habebatur. Colebant enim Iahveh, solum 
et unicum Deum, Moysis auctoritatem agnoscebant, circumci- 
sionem die octava imponebant, atque sabbatum magnaque festa 
mosaica stricte observabant; immo et unitatem cultus in Templo 
unico propugnabant, in monte nempe Garizim (Ioan. IV, 20). — 
Samaritani igitur tamquam schismatici considerandi sunt, de doc- 
trina substantiali religionis israeliticae bene opinantes. 

3) Messiam venturum expectabant (loan. IV, 25), eumque 
vocabant 7«Zé6 (revertentem aut convertentem) (5). 


(1) Circa hunc Samaritanum Pentateuchum, cf. Ep. KokENiIG in « Extra vo- 
lume » operis ZZastzugs' Dict. of the Pible, p. 68-72; item in Dict. Bible Vig. V, 
col. 1421-1424, 

(3) ScHvERER, of. ci£. II (ed. 4) p. 608. 

3. — Samaritani et ludaei. 1) Ex dictis iam patet implaca- 
bile exstitisse odium Samaritanos inter et Iudaeos; concise obser- 
vat Ioannes: « non coutuntur Iudaei Samaritanis » (IV, 9) (!). 

In Ecclesiastico iam legimus, cap. L, 27-28: 


Duas gentes odit anima mea: 
tertia autem non est gens quam oderim ; 
qui sedent in monte Seir (Idumaei) et Philistiim, 


et stultus populus qui habet in Sichimis. 


Suprema est iniuria, si quis aliquem vocat « Samaritanum »; 
idem valet ac si eum diceret « daemonium ». Quo sensu Iudaei 
dixerunt ad Iesum: « Nonne bene dicimus nos quia Samaritanus 
es tu, et daemonium habes? » (Ioan. VIII, 48). 

2) Aliquando, teste Fl. Iosepho, Samaritani occasione festi 
Paschatis Templum profanarunt ossibus ibidem sparsis: ita Iu- 
daeos a Templo hac sollemni die arcentes. « Ceterum, ita Iose- 
phus, Coponio.. Iudaeam administrante (6-9 post Chr.), huius- 
modi quiddam accidit. In Azymorum festo, quod Pascha vocamus, 
sacerdotibus moris erat post mediam noctem aperire templi ia- 
nuas. Tunc igitur, cum primum apertae sunt, Samaritani quidam 
clam Hierosolyma ingressi, ossa humana disiciunt per porticus 
et per totum templum: ideoque omnes, praeter suam in eius- 
modi festivitate consuetudinem, a templo arcebant »... (L4zzq. 
DOVATE Tony 

3) Erga Galilaeos, occasione festorum iter facientes in Sanc- 
tam Civitatem per Samariam, quandoque male usi sunt. Narrat 
Fl. Iosephus illos aliquando Galilaeum occidisse; quae fuit oc- 
casio dissidii armati inter Iudaeos et Samaritanos. (Zzzg. XX, 
6, z et D. /ud. IIl, 12, 3). Quapropter Galilaei, vitata Samaria, 
nonnumquam transibant Iordanem et per Peraeam ascendebant 


(4) Cf. SrRACK-BILLERBECK, op. cit. I, p. 556sq: GeAássigkeiten, Feindse- 
ligkeiten, Disputationem und Neckereien (inter Iudaeos et Samaritanos); hic ti- 


tulus sat clare loquitur. 

in lerusalem, prout de cetero et de Iesu eiusque apostolis nar- 
ratur (cf. Luc. IX5535! Matth; XIX? (sq5 Mer? X5 sq» 
4 . — Samaritani et Evangelium. 

1) Pluries iam allusimus ad Domini colloquium cum Sama- 
ritana prope puteum lacob. Hoc accidit initio ministerii eius, 
atque ex tota illa pericopa (Ioan. IV) plura discimus quae sunt 
Samaritanis characteristica: habent templum suum in Garizim quod 
opponunt templo hierosolymitano (v. 20), exspectant et ipsi Mes- 
siam (v. 25). Quamvis non coutantur ludaei Samaritanis (v. 9), 
lesus tamen non recusat a Samaritana petere aquam quaerens 
eius animam, atque discipulos suos misit in civitatem ut cibos 
emerent (v. 7-8 et v. 31i). Tanto favore Samaritani Iesum rece- 
perunt ut rogarent eum ut ibi maneret. Et mansit ibi revera 
Iesus per duos dies (v. 40). Hic est agendi modus haud fanatici 
Iudaei, sed misericordis Salvatoris. 

2) Cum aliquando Dominus transiret per eamdam regionem, 
incolae alicuius pagi Samaritanorum « non receperunt eum, quia 
facies eius erat euntis in Ierusalem. Cum vidissent autem disci- 
puli eius, lacobus et Ioannes, dixerunt: Domine, vis dicimus ut 
ignis descendat de caelo et consumat illos? Et conversus incre- 
pavit illos dicens: Nescitis cuius spiritus estis. Filius hominis non 
venit animas perdere, sed salvare ». (Luc. IX, 51-56). 

3) Samaritanum non dedignatus est assumere lesus tamquam 
laudandum typum charitatis universalis etiam erga inimicos (Luc. 
X, 30-57). Et aliquando decem leprosis mundatis extulit gratum 
animum solius Samaritani, quem more Iudaeorum vocat « alieni- 
genam'», (Luc; X VIDBou-19). 

4) Primum quidem mittens Apostolos dixit lesus: « In viam 
Gentium ne abieritis, et in civitates Samaritanorum ne intrave- 
ritis... » (Matth. X, 5). At post resurrectionem suam iussit eos 
Dominus, sibi esse testes in lerusalem et in omni Iudaea et Sa- 
maria, et usque ad ultimum terrae ». (Act. I, 8). 

5) Revera, dispersis Apostolis, venit Philippus ad Samaritanos 
quos convertit ad Christum, devicto Simone mago. Descende- 

runt ergo Petrus et Ioannes, eisque impositis manibus contule- 
runt Spiritum Sanctum. (Act. VIIL, 417). Crevit interim Ecclesia 
per totam Iudaeam et Galilaeam et Samariam (Act. IX, 31); et 
dum Paulus et Barnabas ab Antiochia ad lerusalem descende- 
bant, « pertransibant Phoenicen et Samariam, narrantes conver- 
sionem Gentium: et faciebant gaudium magnum omnibus fra- 


tribus ». (Act. XV, 3). 


III. 
PROSEEDEYTI (5. 


Proselyti quidem non constituunt aliquam sectam inter lIu- 
daeos, efformant autem categoriam quamdam specialem in po- 
pulo Israel, quam considerare debet qui studet religiosae menti 
Iudaeorum tempore Christi. 


Quamvis Graeci et Romani despectu magis quam odio ha- 
berent ludaeos, quos vocat sapiens Seneca « sceleratissimam 
gentem », Ouintillianus « perniciosam gentem », Tacitus « taeter- 
rimam gentem » (?), attamen sub tempus Christi iudaica religio in- 
numeros proselytos et cultores assecuta est. ludaei enim ita ex- 
hibebant religionem suam, ut quidquid sensum illorum offuscare 
posset evanesceret; religionem mosaicam exhibebant maxime 
tamquam ethicam spiritualem, ethice revera puriorem quavis re- 
ligione pagana. Demum tempore illo morbida potius quam sa- 
pienti admiratione ferebantur Romani ad quamvis cultus orien- 
talis speciem; et iterum inter orientales cultus praestabat mosaicus 
revelatus. 


(4) Cf. ScHUERER, of. ci4., III (4 ed.) p. 150-188; STRACK-BILLERBECK, 
Op. cit. , I, p. 102-103; 354-356; 924-931; praecipue autem II, 715-723. 

(?) Hos textus invenies citatos a T. RxiNACH, Z?x£es d'auteurs grecs et 
vomains velatifs au Judaisme (1895) p. 263, 284, 314. 

i. Propagatio. — Zelo igitur sacro animati volebant Iudaei 
mosaicam religionem reddere universalem, extendere ad omnes 
gentes secundum mentem deutero-Isaiae: « Ecce servus meus... 
dedi spiritum meum super eum, iudicium gentibus proferet... et 
legem eius insulae expectabunt... Ego Dominus vocavi te in ius- 
titia.. et dedi te in foedus populi, zz Zucem gentzum » (Is. XLII, 
1-6) « Zee. dea te zn lucem gentzum, ut ss salus mea usque ad ex- 
£remum terrae » (Is. XLIX, 6). 

Unde Dominus Noster testatur, illos circuire mare et aridam 
ut faciant unum proselytum (Matth. XXIII, 15); atque die Pen- 
tecostes audiunt Apostolos loquentes variis linguis « viri religiosi 
ex omni natione... Iudaei et proselyti » (Act. II, 5, 11). Apostolus 
vero deridet Iudaeum qui docet non furandum et furatur... « Con- 
fidis teipsum esse ducem caecorum, lumen eorum, qui in tenebris 
sunt, eruditorem insipientium, magistrum infantium, habentem 
formam scientiae, et veritatis in lege... » (Rom. Il, 19-20). 

Hanc cultus mosaici propagationem inter Gentiles empha- 
tice, et absque dubio sincere describit Fl. losephus: « Quin et 
iam pridem nostrorum Dei colendi rituum imitandorum quam- 
plurimis desiderium incessit; neque ulla vel Graecorum urbs est 
vel barbarorum, neque ulla gens, ad quam non pervenerit sep- 
timi diei, quem otiosi traducimus, celebrandi consuetudo; et apud 
quam ieiunia, et lucernarum incensiones, et multa quae nobis 
comedere nefas est non observentur. Etenim, quod est omnium 
maxime admirandum, citra voluptatis illecebram ipsa per se lex 
invaluit: ac sicuti Deus universum mundum permeavit, ita lex 
universos mortales pervasit » (Cozéíra ;Afzonem, ll, 39). 

2. Officia. — Oui proselytus factus erat, revera Iudaeus erat 
saltem religione et officiis. « Testificor.. omni homini circumci- 
denti se, ita Paulus, quoniam debitor est universae legis facien- 
dae » (Gal. V, 3). — Ut autem ita totus fieret Iudaeus, triplex 
observanda erat comazíio: o) circumcisio accipienda; f) balneo 
rituali lustrandus; y) sacrificium offerendum; — quarum prima 

omittebatur pro mulieribus, quae erant proselytae longe plures 
numero. 

3. Proselyti et colentes Deum. — At non omnes, bene erga 
religionem Iudaeorum dispositi, totam eorum legem admittebant. 
Colebant quidem Deum Iudaeorum, Deum unum, Dominum su- 
premum; amplectebantur cultum spiritualem absque materiali 
imagine; observabant sabbatum et synagogam adibant; sed non 
circumcidebantur, nec ad omnes leviticas stipulationes quoad ci- 
bum aliave attendebant. Hi sunt « colentes Deum » vel « timentes 
Deum » qui per totum imperium, per omnes civitates magno erant 
numero. 

Jn Novo Testamento. 1) Vox moofjkevog quater tantum occurrit: 
Matth. XXIII, 15; Act. II, 11; VI, 5; XIII, 43. — 2) Frequentius 
autem «qopoopevov x. 9eóv, Act. X, 2, 22; XIII, 16, 26; oeDóyusevow Act. 
XIII, 50; XVII, 4, 17; oefópevor v. 9eóv, Act. XVI, 14; XVIII, 7; 
semel demum composita expressio oefópevov xooofjÀvto, Act. XIII, 43. 
Comp LXX XII: Par. V, -6-et zig. XIV, 7: 2. 

Aliquando dixerunt, et adhuc in commentariis legitur, hos 
« Ldanentes vel colentes Deum » esse froselytos fortae; dum vero 
« proselyti » dicerentur etiam $zoseZyZ zustztzae. 

Hanc affirmationem esse erroneam ostendit Schürer (*), cuius 
conclusiones confirmantur absolutissimis commentariis in N. T., 
collectis e Talmud et Midrash a Strack-Billerbeck (?). 

«) Proselytus igitur foríae (?) non est nisi advena quidam 
vel peregrinus in portis seu in terra Israel vivens, unde vocatur 
ab antiqua Synagoga « proselytus habitationis: 3Uim à»; — 
semel tantum a R. Bechai (13 saec.) dicitur « proselytus portae: 
*OYÜ o». 

Hic erat adstrictus obligatione (communi omnibus hominibus) 
servandi septem praecepta filiorum Noe (?). 


(4) Op. cif. III (ed. 4) p. 177 sq. 
(») Cf. in specie vol. Il, p. 715-723. 
(3) Cf. opusculum nostrum De Natura et interpretatione parabolarum, p. 38. 

D) Colentes vero vel timentes Deum (p *w) revera Deum 
Israel colebant, Synagogam adibant, at non fuerunt introducti in 
communitatem Israel per circumcisionem, neque totam legem 
servabant; erant semi-proselyti, /7a/óproselyíem, prout dicunt 
Strack-Billerbeck. 

Y) Proselytz demum veri et pleni admissi in Israel (Gazz- 
froselyten) observabant totam legem; circumcisione tamquam 
denuo nati aggregati sunt filiis Abraham, Isaac et Iacob; vo- 
cantur hi « proselyti iustitiae» pTXH *n3, vel simpliciter et antono- 
mastice DQ'M. 

Hi « colentes Deum », bene erga religionem et virtutem co- 
lendam dispositi, ubique cum favore audiebant Paulum; at non 
inventa pace perfecta in lege mosaica, credentes et baptizati sa- 
lutem in Christo adepti sunt: hi sunt tamquam pons per quem 
a Synagoga Evangelium transivit ad Gentes. 

